text:
 26.8.2004
 EL
 Επίσημη Εφημερίδα της Ευρωπαϊκής Ένωσης
 L 277/9
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 40/2004
 της 23ης Απριλίου 2004
 για τροποποίηση του παραρτήματος XIII (μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΧΙΙI της συμφωνίας τροποποιήθηκε από την απόφαση αριθ. 2/2004 της Μεικτής Επιτροπής του ΕΟΧ, της 6ης Φεβρουαρίου 2004 (1).
 (2)
 Ο κανονισμός (ΕΚ) αριθ. 1644/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για την τροποποίηση του κανονισμού (ΕΚ) αριθ. 1406/2002 σχετικά με τη σύσταση Ευρωπαϊκού Οργανισμού για την Ασφάλεια στη Θάλασσα (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το ακόλουθο κείμενο προστίθεται στο σημείο 56ιε [κανονισμός (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας:
 «, όπως τροποποιήθηκε από:
 —
 32003 R 1644: κανονισμός (ΕΚ) αριθ. 1644/2003 του Ευρωπαϊκού Κοινοβουλίου και του Συμβουλίου της 22ας Ιουλίου 2003 (ΕΕ L 245 της 29.9.2003, σ. 10).»
 Άρθρο 2
 Τα κείμενα του κανονισμού (ΕΚ) αριθ. 1644/2003 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 24 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 23 Απριλίου 2004.
 Για τη Μεικτή Επιτροπή του ΕΟΧ
 Ο Πρόεδρος
 P. WESTERLUND
 (1) ΕΕ L 116 της 22.4.2004, σ. 42.
 (2) ΕΕ L 245 της 29.9.2003, σ. 10.
 (3) Δεν έχουν αναφερθεί συνταγματικές απαιτήσεις.


text:
 26.8.2004
 EL
 Επίσημη Εφημερίδα της Ευρωπαϊκής Ένωσης
 L 277/172
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 60/2004
 της 26ης Απριλίου 2004
 για τροποποίηση του παραρτήματος IX (χρηματοπιστωτικές υπηρεσίες) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΙΧ της συμφωνίας τροποποιήθηκε από την απόφαση αριθ. 8/2004 της Μεικτής Επιτροπής του ΕΟΧ, της 6ης Φεβρουαρίου 2004 (1).
 (2)
 Η οδηγία 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής (2), να ενσωματωθεί στη συμφωνία.
 (3)
 Η οδηγία 2002/83/ΕΚ καταργεί, από την ημερομηνία που αρχίζει να ισχύει, τις οδηγίες 79/267/ΕΟΚ (3), 90/619/ΕΟΚ (4) και 92/96/ΕΟΚ (5) που είναι ενσωματωμένες στη συμφωνία και που πρέπει, συνεπώς, να διαγραφούν από τη συμφωνία,
 ΑΠΟΦΑΣΙΖΕΙ:
 Άρθρο 1
 Το παράρτημα IX της συμφωνίας τροποποιείται όπως καθορίζεται στο παράρτημα της παρούσας απόφασης.
 Άρθρο 2
 Τα κείμενα της οδηγίας 2002/83/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 27 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 26 Απριλίου 2004.
 Για τη Μεικτή Επιτροπή του ΕΟΧ
 Ο Πρόεδρος
 P. WESTERLUND
 (1) ΕΕ L 116 της 22.4.2004, σ. 54.
 (2) EE L 345 της 19.12.2002, σ. 1.
 (3) EE L 63 της 13.3.1979, σ. 1.
 (4) EE L 330 της 29.11.1990, σ. 50.
 (5) EE L 360 της 9.12.1992, σ. 1.
 (6) Δεν έχουν αναφερθεί συνταγματικές απαιτήσεις.
 ΠΑΡΑΡΤΗΜΑ
 της απόφασης αριθ. 60/2004 της Μεικτής Επιτροπής του ΕΟΧ
 Το παράρτημα IX της συμφωνίας τροποποιείται ως εξής:
 1.
 Το κείμενο του σημείου 11 (οδηγία 79/267/ΕΟΚ του Συμβουλίου) αντικαθίσταται από το ακόλουθο κείμενο:
 «32002 L 0083: οδηγία 2002/83/EΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002 σχετικά με την ασφάλιση ζωής (ΕΕ L 345 της 19.12.2002, σ. 1).
 Για τους σκοπούς της παρούσας συμφωνίας, το κείμενο της οδηγίας προσαρμόζεται ως εξής:
 α)
 στο άρθρο 6 παράγραφος 1 στοιχείο α), προστίθεται το ακόλουθο κείμενο:
 —
 όσον αφορά την Ισλανδία:
 Hlutafélag, Gagnkvæmt félag.
 —
 όσον αφορά το Λιχτενστάιν:
 Aktiengesellschaft, Genossenschaft, Stiftung.
 —
 όσον αφορά τη Νορβηγία:
 Αksjeselskaper, Gjensidige selskaper·
 β)
 το άρθρο 57 δεν εφαρμόζεται· εφαρμόζεται η ακόλουθη διάταξη:
 “Κάθε συμβαλλόμενο μέρος μπορεί, στις συμφωνίες που συνάπτονται με μία ή περισσότερες τρίτες χώρες, να συμφωνήσει την εφαρμογή διατάξεων διαφορετικών από τις προβλεπόμενες στα άρθρα 51, 52 και 54 έως 56 της οδηγίας, υπό τον όρο ότι εξασφαλίζεται επαρκής και ισοδύναμη προστασία των ασφαλισμένων του.
 Τα συμβαλλόμενα μέρη ανταλλάσσουν πληροφορίες και προβαίνουν σε μεταξύ τους διαβουλεύσεις πριν από τη σύναψη των εν λόγω

type: contracts

jurisdiction: EU


text:
συμφωνιών.
 Τα συμβαλλόμενα μέρη δεν εφαρμόζουν στα υποκαταστήματα ασφαλιστικών εταιρειών, η έδρα των οποίων βρίσκεται εκτός του εδάφους των συμβαλλόμενων μερών, διατάξεις που έχουν ως αποτέλεσμα ευνοϊκότερη μεταχείριση από την παρεχόμενη σε υποκαταστήματα ασφαλιστικών εταιρειών η έδρα των οποίων βρίσκεται στο έδαφος των συμβαλλόμενων μερών”
 γ)
 όσον αφορά τις σχέσεις με ασφαλιστικές εταιρείες τρίτων χωρών που περιγράφονται στο άρθρο 59, εφαρμόζονται οι ακόλουθες διατάξεις:
 1.
 Για την επίτευξη του υψηλότερου δυνατού βαθμού σύγκλισης κατά την εφαρμογή του καθεστώτος τρίτης χώρας στις ασφαλιστικές εταιρείες, τα συμβαλλόμενα μέρη ανταλλάσσουν πληροφορίες, όπως προβλέπεται στο άρθρο 59 παράγραφοι 1 και 5. Προβαίνουν σε διαβουλεύσεις σχετικά με τα θέματα που αναφέρονται στο άρθρο 59 παράγραφοι 2, 3 και 4, στα πλαίσια της Μεικτής Επιτροπής του ΕΟΧ και σύμφωνα με ειδικές διαδικασίες που αποφασίζονται από τα συμβαλλόμενα μέρη.
 2.
 Οι άδειες λειτουργίας που χορηγούνται από τις αρμόδιες αρχές συμβαλλόμενου μέρους σε ασφαλιστικές εταιρείες οι οποίες είναι άμεσα ή έμμεσα θυγατρικές μητρικών εταιρειών που διέπονται από τη νομοθεσία τρίτης χώρας ισχύουν, σύμφωνα με τις διατάξεις της παρούσας οδηγίας, στο έδαφος όλων των συμβαλλόμενων μερών.
 Ωστόσο,
 α)
 όταν τρίτη χώρα επιβάλλει ποσοτικούς περιορισμούς στην εγκατάσταση ασφαλιστικών εταιριών κράτους της ΕΖΕΣ, ή επιβάλλει στις εταιρείες αυτές περιορισμούς που δεν επιβάλλει σε ασφαλιστικές εταιρείες της Κοινότητας, οι άδειες λειτουργίας που έχουν χορηγηθεί από τις αρμόδιες αρχές της Κοινότητας σε ασφαλιστικές εταιρείες οι οποίες είναι άμεσα ή έμμεσα θυγατρικές μητρικών εταιριών που διέπονται από τη νομοθεσία αυτής της τρίτης χώρας ισχύουν μόνο στην Κοινότητα, εκτός εάν κράτος της ΕΖΕΣ αποφασίσει διαφορετικά για το έδαφός του·
 β)
 εάν η Κοινότητα αποφασίσει να περιορίσει ή να αναστείλει την ισχύ των αποφάσεων σχετικά με τις άδειες λειτουργίας ασφαλιστικών εταιρειών που είναι άμεσα η έμμεσα θυγατρικές μητρικών εταιρειών που διέπονται από τη νομοθεσία τρίτης χώρας, κάθε άδεια λειτουργίας που χορηγείται από αρμόδια αρχή κράτους της ΕΖΕΣ σε αυτές τις ασφαλιστικές εταιρείες ισχύει μόνο στην επικράτειά του, εκτός εάν άλλο συμβαλλόμενο μέρος αποφασίσει διαφορετικά για την επικράτεια·
 γ)
 οι περιορισμοί ή οι αναστολές της ισχύος των αδειών λειτουργίας που αναφέρονται στα στοιχεία α) και β) δεν εφαρμόζονται στις ασφαλιστικές εταιρείες ή τις θυγατρικές τους που έχουν ήδη λάβει άδεια λειτουργίας στο έδαφος συμβαλλόμενου μέρους.
 3.
 Όταν η Κοινότητα διαπραγματεύεται με τρίτη χώρα, βάσει του άρθρου 59 παράγραφοι 3 και 4, προκειμένου να εξασφαλίσει καθεστώς εθνικής μεταχείρισης και πραγματική πρόσβαση στην αγορά για τις ασφαλιστικές εταιρείες της, μεριμνά ώστε να εξασφαλίσει ισότιμους όρους για τις ασφαλιστικές εταιρείες των κρατών της ΕΖΕΣ·
 δ)
 στο άρθρο 30 παράγραφος 1, οι λέξεις “του ευρωπαϊκού δείκτη τιμών καταναλωτή που περιλαμβάνει όλα τα κράτη μέλη” αντικαθίστανται από τις λέξεις “του δείκτη τιμών καταναλωτή ΕΟΧ που περιλαμβάνει όλα τα συμβαλλόμενα μέρη”».
 2.
 Το κείμενο των σημείων 12 (οδηγία 90/619/ΕOΚ του Συμβουλίου) και 12 α (οδηγία 92/96/EΟΚ του Συμβουλίου) διαγράφεται.
 3.
 Το ακόλουθο κείμενο προστίθεται στην όγδοη περίπτωση (οδηγία 95/26/ΕΚ του Ευρωπαϊκού Κοινοβουλίου και του Συμβουλίου) του σημείου 2 (οδηγία 73/239/ΕΟΚ του Συμβουλίου), στην πρώτη περίπτωση (οδηγία 95/26/EΚ του Ευρωπαϊκού Κοινοβουλίου και του Συμβουλίου) του σημείου 7α (οδηγία 92/49/ΕΟΚ του Συμβουλίου), στη δεύτερη περίπτωση


text:
(οδηγία 95/26/EΚ του Ευρωπαϊκού Κοινοβουλίου και του Συμβουλίου) του σημείου 30 (οδηγία 85/611/ΕΟΚ του Συμβουλίου) και στην πρώτη περίπτωση (οδηγία 95/26/EΚ του Ευρωπαϊκού Κοινοβουλίου και του Συμβουλίου) του σημείου 30 β (οδηγία 93/22/ΕΟΚ του Συμβουλίου):
 «, όπως τροποποιήθηκε από:
 —
 32002 L 0083: οδηγία 2002/83/EΚ του Ευρωπαϊκού Κοινοβουλίου και του Συμβουλίου της 5ης Νοεμβρίου 2002 (ΕΕ L 345 της 19.12.2002, σ. 1).»
 4.
 Το ακόλουθο κείμενο προστίθεται στη δεύτερη περίπτωση (οδηγία 2000/64/ΕΚ του Ευρωπαϊκού Κοινοβουλίου και του Συμβουλίου) του σημείου 7α (οδηγία 92/49/ΕΟΚ του Συμβουλίου), στην τρίτη περίπτωση (οδηγία 2000/64/EΚ του Ευρωπαϊκού Κοινοβουλίου και του Συμβουλίου) του σημείου 30 (οδηγία 85/611/ΕΟΚ του Συμβουλίου), και στη δεύτερη περίπτωση (οδηγία 2000/64/EΚ του Ευρωπαϊκού Κοινοβουλίου και του Συμβουλίου) του σημείου 30β (οδηγία 93/22/ΕΟΚ του Συμβουλίου):
 «, όπως τροποποιήθηκε από:
 —
 32002 L 0083: οδηγία 2002/83/EΚ του Ευρωπαϊκού Κοινοβουλίου και του Συμβουλίου της 5ης Νοεμβρίου 2002 (ΕΕ L 345 της 19.12.2002, σ. 1).»


text:
 26.5.2005
 EL
 Επίσημη Εφημερίδα της Ευρωπαϊκής Ένωσης
 L 133/21
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣΤΟΥ ΕΟΧ
 αριθ. 171/2004
 της 3ης Δεκεμβρίου 2004
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε από την απόφαση αριθ. 158/2004 της Μεικτής Επιτροπής του ΕΟΧ, της 29ης Οκτωβρίου 2004 (1).
 (2)
 Ο κανονισμός (ΕΚ) αριθ. 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (2), πρέπει να ενσωματωθεί στη συμφωνία.
 (3)
 Ο κανονισμός (ΕΚ) αριθ. 261/2004 καταργεί τον κανονισμό (ΕΟΚ) αριθ. 295/91 του Συμβουλίου (3) που είναι ενσωματωμένος στη συμφωνία και πρέπει, συνεπώς, να διαγραφεί από τη συμφωνία,
 ΑΠΟΦΑΣΙΖΕΙ:
 Άρθρο 1
 Το παράρτημα XIII της συμφωνίας τροποποιείται ως εξής:
 1.
 Μετά το σημείο 68αα [κανονισμός (ΕΚ) αριθ. 2027/97 του Συμβουλίου] παρεμβάλλεται το ακόλουθο σημείο:
 «68αβ.
 32004 R 0261: Κανονισμός (ΕΚ) αριθ. 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ L 46 της 17.2.2004, σ. 1).».
 2.
 Το κείμενο του σημείου 68 [κανονισμός (ΕΟΚ) αριθ. 295/91 του Συμβουλίου] διαγράφεται.
 Άρθρο 2
 Τα κείμενα του κανονισμού (ΕΚ) αριθ. 261/2004 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 4 Δεκεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 3 Δεκεμβρίου 2004.
 Για τη Μεικτή Επιτροπή ΕΟΧ
 Ο Πρόεδρος
 Kjartan JÓHANNSSON
 (1) EE L 102 της 21.4.2005, σ. 41.
 (2) ΕΕ L 46 της 17.2.2004, σ. 1.
 (3) ΕΕ L 36 της 8.2.1991, σ. 5.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22004D0041
 2004/41/ΕΚ: Απόφαση αριθ. 1/2003 του Συμβουλίου Σύνδεσης ΕΕ-Σλοβενίας, της 17ης Φεβρουαρίου 2003, όσον αφορά την τροποποίηση του πρωτοκόλλου αριθ. 4 της ευρωπαϊκής συμφωνίας για τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας
 Επίσημη Εφημερίδα αριθ. L 020 της 27/01/2004 σ. 0001 - 0002
 Απόφαση αριθ. 1/2003 του Συμβουλίου Σύνδεσης ΕΕ-Σλοβενίαςτης 17ης Φεβρουαρίου 2003όσον αφορά την τροποποίηση του πρωτοκόλλου αριθ. 4 της ευρωπαϊκής συμφωνίας για τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας(2004/41/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, ενεργούντων στο πλαίσιο της Ευρωπαϊκής Ένωσης αφενός(1), και της Δημοκρατίας της Σλοβενίας, αφετέρου, καλούμενη εφεξής "η συμφωνία", που υπογράφηκε στο Λουξεμβούργο στις 10 Ιουνίου 1996, ιδίως το άρθρο 38 του πρωτοκόλλου αριθ. 4,Εκτιμώντας τα ακόλουθα:(1) Το πρωτόκολλο αριθ. 4 της συμφωνίας, σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας, εφεξής "πρωτόκολλο", έχει τροποποιηθεί επανειλημμένως. Συνεπώς, η ενοποίηση των τροποποιήσεων αυτών στο κείμενο του πρωτοκόλλου κρίνεται απαραίτητη για λόγους σαφήνειας και νομικής ασφάλειας των εφαρμοζόμενων κανόνων καταγωγής.(2) Απαιτούνται επίσης τεχνικές τροποποιήσεις όσον αφορά τους κανόνες μεταποίησης, ώστε να ληφθούν υπόψη οι τροποποιήσεις του Εναρμονισμένου Συστήματος Περιγραφής και Κωδικοποίησης Εμπορευμάτων, ("Εναρμονισμένο Σύστημα"), που τίθενται σε ισχύ από την 1η Ιανουαρίου 2002.(3) Πρέπει να τροποποιηθούν ορισμένοι κανόνες όσον αφορά τις μεταποιήσεις στις οποίες υποβάλλονται οι μη καταγόμενες ύλες για να αποκτήσουν το χαρακτήρα καταγωγής ώστε να ληφθεί υπόψη η έλλειψη παραγωγής συγκεκριμένου υλικού στα συμβαλλόμενα μέρη καθώς και οι ειδικές συνθήκες υπό τις οποίες πρέπει να παράγονται ορισμένα προϊόντα ("μονολιθικά ολοκληρωμένα κυκλώματα"), που συνεπάγονται τη μεταποίηση σε περιορισμένο βαθμό εκτός των συμβαλλόμενων χωρών.(4) Απαιτούνται ορισμένες τροποποιήσεις τεχνικού χαρακτήρα με σκοπό την αποκατάσταση προβλημάτων μεταξύ των διαφόρων γλωσσικών εκδόσεων του κειμένου.(5) Συνεπώς, για την ορθή λειτουργία της συμφωνίας και με στόχο τη διευκόλυνση του έργου των χρηστών και των τελωνειακών υπηρεσιών, κρίνεται σκόπιμο να ενσωματωθούν σε ένα νέο κείμενο του πρωτοκόλλου όλες οι εν λόγω διατάξεις.(6) Οι κοινές δηλώσεις σχετικά με το Πριγκιπάτο της Ανδόρας, τη Δημοκρατία του Αγίου Μαρίνου και την επισκόπηση των αλλαγών στους κανόνες καταγωγής, ως αποτέλεσμα των τροποποιήσεων του εναρμονισμένου συστήματος, καθώς και το πρωτόκολλο, πρέπει να διατηρηθούν,ΑΠΟΦΑΣΙΖΕΙ:Άρθρο 1Το πρωτόκολλο αριθ. 4 της συμφωνίας, σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και σχετικά με τις μεθόδους διοικητικής συνεργασίας, αντικαθίσταται από το συνημμένο στην παρούσα απόφαση κείμενο, μαζί με τις σχετικές κοινές δηλώσεις.Άρθρο 2Η παρούσα απόφαση αρχίζει να ισχύει την ημέρα της έκδοσής της.Εφαρμόζεται από την 1η Μαρτίου 2003.Βρυξέλλες, 17 Φεβρουαρίου 2003.Για το Συμβούλιο ΣύνδεσηςΟ ΠρόεδροςΓ. Παπανδρεου(1) ΕΕ L 358 της 26.2.1999, σ. 3.


text:
 8.5.2012
 EL
 Επίσημη Εφημερίδα της Ευρωπαϊκής Ένωσης
 L 122/19
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημοσίου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 97 της Οικονομικής Επιτροπής των Ηνωμένων Εθνών για την Ευρώπη (ΗΕ/ΟΕΕ) — Ενιαίες διατάξεις σχετικά με την έγκριση συστημάτων συναγερμού οχημάτων (ΣΣΟ) και μηχανοκίνητων οχημάτων όσον αφορά την τοποθέτηση των εν λόγω συστημάτων συναγερμού (ΣΣ)
 Ενσωματώνει όλο το έγκυρο κείμενο έως:
 Συμπλήρωμα 6 της σειράς τροπολογιών 01 — Ημερομηνία έναρξης ισχύος: 23 Ιουνίου 2011
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΜΟΣ
 1.
 Πεδίο εφαρμογής
 Μέρος I — Έγκριση συστημάτων συναγερμού οχημάτων
 2.
 Ορισμοί
 3.
 Αίτηση έγκρισης ενός ΣΣΟ
 4.
 Έγκριση
 5.
 Γενικές προδιαγραφές
 6.
 Ειδικές προδιαγραφές
 7.
 Παράμετροι λειτουργίας και συνθήκες δοκιμής
 8.
 Οδηγίες
 9.
 Τροποποίηση του τύπου ΣΣΟ και επέκταση έγκρισης
 10.
 Συμμόρφωση της παραγωγής
 11.
 Κυρώσεις σε περίπτωση μη συμμόρφωση της παραγωγής
 12.
 Οριστική παύση της παραγωγής
 13.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
 Μέρος II — Έγκριση οχήματος όσον αφορά το σύστημα συναγερμού του
 14.
 Ορισμοί
 15.
 Αίτηση για χορήγηση έγκρισης
 16.
 Έγκριση
 17.
 Γενικές προδιαγραφές
 18.
 Ειδικές προδιαγραφές
 19.
 Συνθήκες δοκιμής
 20.
 Οδηγίες
 21.
 Τροποποίηση του τύπου οχήματος και επέκταση της έγκρισης
 22.
 Συμμόρφωση της παραγωγής
 23.
 Κυρώσεις σε περίπτωση μη συμμόρφωση της παραγωγής
 24.
 Οριστική παύση της παραγωγής
 25.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
 Μέρος III — Έγκριση συστημάτων ακινητοποίησης και έγκριση του οχήματος όσον αφορά το σύστημα ακινητοποίησής του
 26.
 Ορισμοί
 27.
 Αίτηση έγκρισης συστήματος ακινητοποίησης
 28.
 Αίτηση έγκρισης τύπου οχήματος
 29.
 Έγκριση συστήματος ακινητοποίησης
 30.
 Έγκριση τύπου οχήματος
 31.
 Γενικές προδιαγραφές
 32.
 Ειδικές προδιαγραφές
 33.
 Παράμετροι λειτουργίας και συνθήκες δοκιμής
 34.
 Οδηγίες
 35.
 Τροποποίηση του τύπου συστήματος ακινητοποίησης ή του τύπου οχήματος και επέκταση της έγκρισης
 36.
 Συμμόρφωση της παραγωγής
 37.
 Κυρώσεις σε περίπτωση μη συμμόρφωση της παραγωγής
 38.
 Οριστική παύση της παραγωγής
 39.
 Μεταβατικές διατάξεις
 40.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου συστήματος συναγερμού οχημάτων (ΣΣΟ) σύμφωνα με το μέρος I του κανονισμού αριθ. 97
 Παράρτημα 1A —
 Έγγραφα πληροφοριών
 Παράρτημα 2 —
 Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου οχήματος σε σχέση με το σύστημα συναγερμού του σύμφωνα με το μέρος II του κανονισμού αριθ. 97
 Παράρτημα 3 —
 Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου συστήματος ακινητοποίησης οχήματος σύμφωνα με το μέρος III του


text:
κανονισμού αριθ. 97
 Παράρτημα 4 —
 Κοινοποίηση σχετικά με τη χορήγηση, την επέκταση, την απόρριψη ή την ανάκληση της έγκρισης ή την οριστική παύση της παραγωγής ενός τύπου οχήματος σε σχέση με το σύστημα ακινητοποίησής του, σύμφωνα με το μέρος III του κανονισμού αριθ. 97
 Παράρτημα 5 —
 Διατάξεις των σημάτων έγκρισης
 Παράρτημα 6 —
 Υπόδειγμα πιστοποιητικού συμμόρφωσης
 Παράρτημα 7 —
 Υπόδειγμα πιστοποιητικού τοποθέτησης
 Παράρτημα 8 —
 Δοκιμή συστημάτων προστασίας θαλάμου επιβατών
 Παράρτημα 9 —
 Ηλεκτρομαγνητική συμβατότητα
 Παράρτημα 10 —
 Προδιαγραφές μηχανικών κλείθρων
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται:
 1.1.
 ΜΕΡΟΣ Ι: Έγκριση συστημάτων συναγερμού οχημάτων (ΣΣΟ) τα οποία προορίζονται για μόνιμη εγκατάσταση σε οχήματα κατηγορίας Μ1 και κατηγορίας Ν1 με μέγιστη μάζα έως και 2 τόνους (1).
 1.2.
 ΜΕΡΟΣ II: Έγκριση οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους, όσον αφορά το (τα) σύστημα(-τα) συναγερμού τους (ΣΟ) (1).
 1.3.
 ΜΕΡΟΣ III: Έγκριση συστημάτων ακινητοποίησης και τύπων οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους όσον αφορά τα συστήματα ακινητοποίησης (1).
 1.4.
 Η εγκατάσταση των διατάξεων που ορίζονται στα μέρη II και ΙΙΙ σε οχήματα κατηγοριών άλλων από οχήματα κατηγορίας Μ1 ή Ν1 με μέγιστη μάζα άνω των 2 τόνων είναι προαιρετική. Ωστόσο, οι τοποθετούμενες διατάξεις πρέπει να συμμορφώνονται με όλες τις συναφείς απαιτήσεις του παρόντος κανονισμού. Οι τύποι οχημάτων που εγκρίνονται βάσει των διατάξεων των μερών III ή IV του κανονισμού αριθ. 116 θεωρείται ότι συμμορφώνονται με τις διατάξεις των μερών II και III αντίστοιχα του παρόντος κανονισμού.
 ΜΕΡΟΣ I — ΕΓΚΡΙΣΗ ΣΥΣΤΗΜΑΤΩΝ ΣΥΝΑΓΕΡΜΟΥ ΟΧΗΜΑΤΩΝ
 2. ΟΡΙΣΜΟΙ
 Για τους σκοπούς του μέρους I του παρόντος κανονισμού,
 2.1. «Σύστημα συναγερμού οχήματος» (ΣΣΟ): σύστημα που προορίζεται να τοποθετηθεί σε έναν ή περισσότερους τύπους οχημάτων και έχει σχεδιασθεί για να δείχνει την παραβίαση ή την παρέμβαση στο όχημα. Τα εν λόγω συστήματα μπορούν να παρέχουν περαιτέρω προστασία από την παράνομη χρήση του οχήματος.
 2.2. «Αισθητήρας»: η διάταξη η οποία αντιλαμβάνεται μια μεταβολή εξαιτίας παραβίασης ή παρέμβασης στο όχημα.
 2.3. «Διάταξη προειδοποίησης»: η διάταξη που δείχνει παραβίαση ή παρέμβαση στο όχημα.
 2.4. «Εξοπλισμός χειρισμού»: ο εξοπλισμός που χρειάζεται για την ενεργοποίηση, την απενεργοποίηση και τη δοκιμή του συστήματος συναγερμού οχήματος και για την έναρξη λειτουργίας των διατάξεων προειδοποίησης.
 2.5. «Ενεργοποίηση»: η κατάσταση του ΣΣΟ στην οποία μια κατάσταση συναγερμού μπορεί να διαβιβαστεί στις διατάξεις προειδοποίησης.
 2.6. «Απενεργοποίηση»: η κατάσταση του ΣΣΟ στην οποία μια κατάσταση συναγερμού δεν μπορεί να διαβιβαστεί στις διατάξεις προειδοποίησης.
 2.7. «Κλειδί»: κάθε διάταξη που είναι σχεδιασμένη και κατασκευασμένη έτσι ώστε να παρέχει έναν τρόπο λειτουργίας του συστήματος ασφάλισης το οποίο με τη σειρά του είναι σχεδιασμένο και κατασκευασμένο έτσι ώστε να ενεργοποιείται μόνον από την εν λόγω διάταξη.
 2.8. «Τύπος συστήματος συναγερμού οχήματος»: τα συστήματα που δεν διαφέρουν σημαντικά σε ουσιαστικά θέματα, όπως:
 2.9. «Έγκριση συστήματος συναγερμού οχήματος»: η έγκριση ενός τύπου συστήματος συναγερμού οχήματος (ΣΣΟ) όσον αφορά στις απαιτήσεις που ορίζονται στις παραγράφους 5, 6 και 7 κατωτέρω.
 2.10. «Σύστημα ακινητοποίησης»: η διάταξη που έχει σκοπό να εμποδίζει την οδήγηση του οχήματος με κίνηση από τον δικό


text:
του κινητήρα.
 2.11. «Συναγερμός πανικού»: η διάταξη που επιτρέπει σε ένα άτομο να χρησιμοποιεί ένα συναγερμό τοποθετημένο στο όχημα, για να καλεί βοήθεια σε περίπτωση ανάγκης.
 2.12. «Κατασκευαστικό στοιχείο»: διάταξη η οποία υπόκειται στις απαιτήσεις του παρόντος κανονισμού και προορίζεται να αποτελέσει μέρος ενός οχήματος και η οποία μπορεί να λάβει έγκριση τύπου ανεξάρτητα από το όχημα, όταν ο παρών κανονισμός προβλέπει ρητά αντίστοιχες διατάξεις.
 2.13. «Χωριστή τεχνική μονάδα»: διάταξη η οποία υπόκειται στις απαιτήσεις του παρόντος κανονισμού και προορίζεται να αποτελέσει μέρος οχήματος και η οποία μπορεί να λάβει χωριστή έγκριση τύπου αλλά μόνο σε σχέση προς έναν ή περισσότερους συγκεκριμένους τύπους οχημάτων, όταν ο παρών κανονισμός προβλέπει ρητά αντίστοιχες διατάξεις.
 3. ΑΙΤΗΣΗ ΕΓΚΡΙΣΗΣ ΕΝΟΣ ΣΣΟ
 3.1.
 Η αίτηση έγκρισης ενός ΣΣΟ πρέπει να υποβάλλεται από τον κατασκευαστή του ΣΣΟ ή από τον δεόντως εξουσιοδοτημένο αντιπρόσωπό του.
 3.2.
 Για κάθε τύπο ΣΣΟ, η αίτηση πρέπει να συνοδεύεται από δελτίο πληροφοριών που συντάσσεται σύμφωνα με το υπόδειγμα που περιλαμβάνεται στο παράρτημα 1A μέρος 1 με την περιγραφή των τεχνικών χαρακτηριστικών του ΣΣΟ και του τρόπου εγκατάστασης για κάθε κατασκευή και τύπο οχήματος στο οποίο πρόκειται να εγκατασταθεί το ΣΣΟ.
 3.2.1.
 Όχημα/οχήματα στο (στα) οποίο(-α) έχει εγκατασταθεί το προς έγκριση ΣΣΟ, το οποίο επιλέγεται από τον αιτούντα σε συνεννόηση με την τεχνική υπηρεσία που είναι αρμόδια για τη διενέργεια των δοκιμών έγκρισης·
 3.2.2.
 Έντυπο οδηγιών χρήσης εις τριπλούν, σύμφωνα με την παράγραφο 8 κατωτέρω.
 4. ΕΓΚΡΙΣΗ
 4.1.
 Αν το υποβαλλόμενο προς έγκριση ΣΣΟ βάσει του παρόντος κανονισμού ικανοποιεί τις απαιτήσεις των παραγράφων 5 και 6 και 7 κατωτέρω, χορηγείται έγκριση για τον συγκεκριμένο τύπο ΣΣΟ.
 4.2.
 Αποδίδεται αριθμός έγκρισης για κάθε τύπο που εγκρίνεται. Τα πρώτα δύο ψηφία του (προς το παρόν 01 για τη σειρά τροπολογιών 01) δηλώνουν τη σειρά τροπολογιών που περιλαμβάνει τις πλέον πρόσφατες σημαντικές τεχνικές τροπολογίες που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν δύναται να αποδώσει τον ίδιο αριθμό για άλλο τύπο ΣΣΟ.
 4.3.
 Η κοινοποίηση στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό της έγκρισης ή της επέκτασης ή της άρνησης έγκρισης τύπου ΣΣΟ σύμφωνα με τον παρόντα κανονισμό πραγματοποιείται με έντυπο που έχει ως βάση το υπόδειγμα του παραρτήματος 1 του παρόντος κανονισμού.
 4.4.
 Σε ευδιάκριτο και ευπρόσιτο σημείο που προσδιορίζεται στο έντυπο της έγκρισης, τοποθετείται στα βασικά κατασκευαστικά στοιχεία του ΣΣΟ, ανάλογα με τον τύπο του ΣΣΟ που εγκρίνεται βάσει του παρόντος κανονισμού, διεθνές σήμα έγκρισης που αποτελείται από:
 4.4.1.
 Κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (2)·
 4.4.2.
 Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» που δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 4.4.1.
 4.4.3.
 Το σήμα έγκρισης πρέπει να είναι ευανάγνωστο και ανεξίτηλο.
 4.4.4.
 Το παράρτημα 5 του παρόντος κανονισμού περιέχει υποδείγματα σημάτων έγκρισης.
 4.5.
 Ως


text:
εναλλακτική λύση στο σήμα έγκρισης που περιγράφεται ανωτέρω στην παράγραφο 4.4, θα εκδίδεται πιστοποιητικό συμμόρφωσης για κάθε σύστημα συναγερμού οχήματος (ΣΣΟ) που διατίθεται προς πώληση.
 Όταν ένας κατασκευαστής ΣΣΟ υποβάλλει ένα εγκεκριμένο σύστημα συναγερμού οχήματος χωρίς επισήμανση σε έναν κατασκευαστή οχημάτων για να το εγκαταστήσει ο κατασκευαστής του οχήματος ως αυθεντικό εξοπλισμό σε ένα μοντέλο ή σε σειρά μοντέλων οχημάτων, ο κατασκευαστής του ΣΣΟ παραδίδει στον κατασκευαστή των οχημάτων επαρκή αριθμό αντιγράφων του πιστοποιητικού συμμόρφωσης, για να μπορέσει ο τελευταίος να λάβει έγκριση οχήματος σύμφωνα με το μέρος II του παρόντος κανονισμού.
 Αν το ΣΣΟ αποτελείται από διακριτά κατασκευαστικά στοιχεία, το (τα) κύριο(-α) στοιχείο(-α) πρέπει να φέρουν σήμα αναφοράς και το πιστοποιητικό συμμόρφωσης περιέχει κατάλογο των εν λόγω σημάτων αναφοράς.
 Το παράρτημα 6 του παρόντος κανονισμού περιέχει υπόδειγμα του πιστοποιητικού συμμόρφωσης.
 5. ΓΕΝΙΚΕΣ ΠΡΟΔΙΑΓΡΑΦΕΣ
 5.1.
 Το ΣΣΟ πρέπει, σε περίπτωση παρείσφρησης ή παρέμβασης στο όχημα, να προκαλεί την εκπομπή σήματος προειδοποίησης.
 Το σήμα προειδοποίησης είναι ηχητικό και μπορεί να περιλαμβάνει επιπλέον διατάξεις οπτικού σήματος, ή να έχει ασύρματη ζεύξη ή να αποτελεί συνδυασμό αυτών.
 5.2.
 Το σύστημα συναγερμού οχήματος (ΣΣΟ) πρέπει να σχεδιάζεται, να κατασκευάζεται και να τοποθετείται έτσι ώστε το εξοπλισμένο με αυτό όχημα να εξακολουθεί να πληροί όλες τις σχετικές τεχνικές απαιτήσεις και ειδικά εκείνες που αφορούν την ηλεκτρομαγνητική συμβατότητα (EMC).
 5.3.
 Εάν το ΣΣΟ περιλαμβάνει τη δυνατότητα εκπομπής ραδιοκυμάτων, π.χ. για την ενεργοποίηση ή απενεργοποίηση του συναγερμού ή τη μετάδοση συναγερμού, πρέπει να ανταποκρίνεται στα πρότυπα ETSI (3), π.χ. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) και EN 301 489-3 V1.2.1. (2000-08) (περιλαμβανομένων τυχόν συμβουλευτικών απαιτήσεων). Η συχνότητα και η μέγιστη ακτινοβολούμενη ισχύς των ραδιομεταδόσεων για την ενεργοποίηση ή την απενεργοποίηση του συναγερμού πρέπει να συμμορφώνονται με τη σύσταση CEPT/ERC (4) 70-03 (17 Φεβρουαρίου 2000) σχετικά με τη χρήση διατάξεων μικρής εμβέλειας (5).
 5.4.
 Η εγκατάσταση ενός συστήματος συναγερμού οχήματος σε ένα όχημα δεν πρέπει να μπορεί να επηρεάζει τις επιδόσεις του οχήματος (στη θέση απενεργοποίησης) ούτε την ασφαλή λειτουργία του.
 5.5.
 Το σύστημα συναγερμού οχήματος (ΣΣΟ) και τα κατασκευαστικά στοιχεία του δεν πρέπει να ενεργοποιούνται ακούσια, ιδίως όταν ο κινητήρας είναι σε κατάσταση λειτουργίας.
 5.6.
 Η ασφαλής λειτουργία του οχήματος δεν πρέπει να επηρεάζεται από βλάβη στο σύστημα συναγερμού οχήματος ή από βλάβη στην παροχή ηλεκτρικής ενέργειας του συστήματος συναγερμού οχήματος.
 5.7.
 Το ΣΣΟ, τα κατασκευαστικά του στοιχεία και τα μέρη που ελέγχονται από αυτά πρέπει να είναι σχεδιασμένα, κατασκευασμένα και τοποθετημένα έτσι ώστε να ελαχιστοποιείται ο κίνδυνος να καταστούν αναποτελεσματικά ή να καταστραφούν γρήγορα και διακριτικά, π.χ. με φθηνά, εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
 5.8.
 Τα μέσα ενεργοποίησης και απενεργοποίησης του ΣΣΟ είναι σχεδιασμένα έτσι ώστε να μην ακυρώνονται οι απαιτήσεις του κανονισμού αριθ. 18. Επιτρέπεται η χρήση ηλεκτρικών συνδέσεων των κατασκευαστικών στοιχείων που καλύπτει ο παρών κανονισμός.
 5.9.
 Το σύστημα πρέπει να είναι διευθετημένο έτσι ώστε η βραχυκύκλωση οιουδήποτε κυκλώματος σήματος συναγερμού να μην καθιστά αναποτελεσματικό το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
 5.10.
 Το σύστημα συναγερμού


text:
οχήματος (ΣΣΟ) μπορεί να περιλαμβάνει σύστημα ακινητοποίησης, το οποίο πρέπει να πληροί τις απαιτήσεις του μέρους III του παρόντος κανονισμού.
 6. ΕΙΔΙΚΕΣ ΠΡΟΔΙΑΓΡΑΦΕΣ
 6.1. Φάσμα προστασίας
 6.1.1. Ειδικές απαιτήσεις
 Το σύστημα συναγερμού οχήματος πρέπει τουλάχιστον να ανιχνεύει και να επισημαίνει το άνοιγμα οιασδήποτε θύρας του οχήματος, του καλύμματος της μηχανής του (καπό) και του χώρου αποσκευών. Η βλάβη, ή η διακοπή όλων των φωτεινών πηγών, π.χ. λυχνία του θαλάμου επιβατών, δεν πρέπει να μειώνουν τη λειτουργία ελέγχου.
 Επιτρέπονται πρόσθετοι αποτελεσματικοί αισθητήρες πληροφόρησης/απεικόνισης, π.χ.:
 α)
 απόπειρας παρεισφρήσεως στο όχημα, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων, ή
 β)
 απόπειρας κλοπής του αυτοκινήτου, π.χ. αισθητήρας κλίσης,
 λαμβανομένων υπόψη των μέτρων κατά κάθε άσκοπης εκπομπής ηχητικού σήματος συναγερμού (= εσφαλμένος συναγερμός, βλέπε παράγραφο 6.1.2 κατωτέρω).
 Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παρείσφρηση στο όχημα (π.χ. λόγω θραύσης υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού το οποίο έχει ενεργοποιηθεί από έναν από τους προαναφερθέντες αισθητήρες, παραμένει ενεργοποιημένο έως δέκα φορές κατ’ ανώτατο όριο εντός του ίδιου διαστήματος ενεργοποίησης του συστήματος συναγερμού οχήματος.
 Στην περίπτωση αυτή το διάστημα ενεργοποίησης περιορίζεται από την ενεργοποίηση του συστήματος λόγω αντίστοιχης ενέργειας του κατόχου του οχήματος.
 Ορισμένα είδη πρόσθετων αισθητήρων, π.χ. αισθητήρας θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης κ.λπ. μπορούν να απενεργοποιούνται σκοπίμως. Τότε, πρέπει να υπάρξει ανεξάρτητη ενέργεια κάθε φορά πριν ενεργοποιηθεί το σύστημα συναγερμού οχήματος. Δεν πρέπει να είναι δυνατόν να απενεργοποιούνται οι αισθητήρες όταν το σύστημα συναγερμού είναι ενεργοποιημένο.
 6.1.2. Ασφάλεια κατά εσφαλμένου συναγερμού
 6.1.2.1. Με κατάλληλα μέτρα, π.χ.:
 α)
 μηχανικό σχεδιασμό και σχεδιασμό του ηλεκτρικού κυκλώματος ανταποκρινόμενο στις ειδικές συνθήκες των μηχανοκίνητων οχημάτων·
 β)
 επιλογή και εφαρμογή των αρχών λειτουργίας και ελέγχου στο σύστημα συναγερμού και στα κατασκευαστικά στοιχεία του·
 πρέπει να εξασφαλίζεται ότι το ΣΣΟ, τόσο σε κατάσταση ενεργοποίησης όσο και σε κατάσταση απενεργοποίησης, δεν προκαλεί άσκοπη εκπομπή του ηχητικού σήματος συναγερμού, σε περίπτωση:
 α)
 κρούσης στο όχημα: η σχετική δοκιμή περιγράφεται στην παράγραφο 7.2.13·
 β)
 ηλεκτρομαγνητικής συμβατότητας: οι σχετικές δοκιμές περιγράφονται στην παράγραφο 7.2.12·
 γ)
 πτώσης της τάσης του συσσωρευτή λόγω συνεχούς εκφόρτισης: η σχετική δοκιμή περιγράφεται στην παράγραφο 7.2.14·
 δ)
 εσφαλμένου συναγερμού της ενδεικτικής λυχνίας του θαλάμου επιβατών: η σχετική δοκιμή περιγράφεται στην παράγραφο 7.2.15.
 6.1.2.2. Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται, σε ικανοποιητικό βαθμό, ασφάλεια κατά εσφαλμένου συναγερμού, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει ορισμένες από τις προαναφερθείσες δοκιμές.
 6.2. Ηχητικός συναγερμός
 6.2.1. Γενικές παρατηρήσεις
 Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο, πρέπει δε να διαφέρει σε μεγάλο βαθμό από τα υπόλοιπα ηχητικά σήματα που χρησιμοποιούνται στην οδική κυκλοφορία.
 Εκτός από τη διάταξη ηχητικής προειδοποίησης στον αρχικό εξοπλισμό, μπορεί να τοποθετηθεί μια ανεξάρτητη διάταξη ηχητικού συναγερμού στο χώρο του οχήματος που ελέγχεται από το σύστημα συναγερμού οχήματος, όπου δεν θα είναι εύκολα και γρήγορα προσιτή από άτομα.
 Εφόσον χρησιμοποιείται ανεξάρτητη διάταξη ηχητικού σήματος βάσει της παραγράφου 6.2.3.1 κατωτέρω, το πρωτότυπο τυποποιημένο σύστημα ηχητικής προειδοποίησης μπορεί επιπροσθέτως να ενεργοποιηθεί


text:
από το ΣΣΟ, με την προϋπόθεση ότι κάθε παρέμβαση στην τυποποιημένη διάταξη ηχητικού συναγερμού (που συνήθως είναι ευκολότερα προσβάσιμη) δεν επηρεάζει τη λειτουργία της χωριστής διάταξης ηχητικού σήματος συναγερμού.
 6.2.2. Διάρκεια ηχητικού σήματος συναγερμού
 Κατώτατη
 :
 25 s
 Ανώτατη
 :
 30 s.
 Το ηχητικό σήμα συναγερμού μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρόνου.
 (Περιορισμοί: βλέπε παραγράφους 6.1.1 και 6.1.2 ανωτέρω).
 Η απενεργοποίηση του συστήματος συναγερμού πρέπει να παύσει αμέσως την εκπομπή του ηχητικού σήματος.
 6.2.3. Προδιαγραφές ηχητικού σήματος συναγερμού.
 6.2.3.1. Διάταξη σήματος συναγερμού με σταθερό τόνο (σταθερό φάσμα συχνότητας), π.χ. κόρνα: ηχητικά κ.λπ. δεδομένα σύμφωνα με τον κανονισμό ΟΕΕ αριθ. 28, μέρος I.
 Διαλείπον σήμα συναγερμού (οπλισμένο/παροπλισμένο):
 Συχνότητα έναυσης ... (2 ± 1) Hz
 Χρόνος λειτουργίας = χρόνος μη λειτουργίας ± 10 %
 6.2.3.2. Διάταξη ηχητικού σήματος συναγερμού με διαμόρφωση συχνότητας:
 ηχητικά κ.α. δεδομένα σύμφωνα με τον κανονισμό αριθ. 28, μέρος I, ίση όμως διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
 Συχνότητα διάβασης ... (2 ± 1) Hz
 6.2.3.3. Ηχοστάθμη
 Η πηγή ήχου μπορεί να είναι:
 α)
 είτε μια διάταξη ηχητικής προειδοποίησης εγκεκριμένη βάσει του κανονισμού αριθ. 28, μέρος I
 β)
 είτε μια διάταξη που πληροί τις απαιτήσεις του κανονισμού αριθ. 28, μέρος I, παράγραφοι 6.1 και 6.2.
 Ωστόσο, σε περίπτωση μιας πηγής ήχου διαφορετικής από την αρχική διάταξη ηχητικής προειδοποίησης, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες του κανονισμού αριθ. 28, μέρος I.
 6.3. Οπτικός συναγερμός – εφόσον υπάρχει
 6.3.1. Γενικές παρατηρήσεις
 Σε περίπτωση παραβίασης ή παρέμβασης στο όχημα, η διάταξη πρέπει να εκπέμψει οπτικό σήμα συναγερμού, όπως ορίζεται στις παραγράφους 6.3.2 και 6.3.3 κατωτέρω.
 6.3.2. Διάρκεια του οπτικού σήματος
 Το οπτικό σήμα συναγερμού πρέπει να διαρκεί από 25 δευτερόλεπτα έως 5 λεπτά μετά την ενεργοποίηση του συναγερμού.
 Η απενεργοποίηση του συστήματος συναγερμού πρέπει αμέσως να παύει την εκπομπή του σήματος.
 6.3.3. Τύπος οπτικού σήματος
 Διαλείπουσα λειτουργία των δεικτών διεύθυνσης ή/και της λυχνίας του θαλάμου επιβατών του οχήματος, καθώς και όλων των λυχνιών που ανήκουν στο ίδιο ηλεκτρικό κύκλωμα.
 Συχνότητα έναυσης (2 ± 1) Hz
 Σε σχέση με το ηχητικό σήμα, επιτρέπονται και τα ασύγχρονα σήματα.
 Χρόνος λειτουργίας = χρόνος μη λειτουργίας ± 10 %
 6.4. Συναγερμός με εκπομπή ραδιοκυμάτων (συσκευή τηλεειδοποίησης) – εφόσον υπάρχει)
 Το σύστημα συναγερμού οχήματος μπορεί να περιλαμβάνει εγκατάσταση που να προκαλεί σήμα συναγερμού με ασύρματη ζεύξη.
 6.5. Μανδάλωση ενεργοποίησης του συστήματος συναγερμού
 6.5.1. Όταν ο κινητήρας είναι σε λειτουργία, πρέπει να είναι αδύνατη η σκόπιμη ή η ακούσια ενεργοποίηση του συστήματος συναγερμού.
 6.6. Ενεργοποίηση και απενεργοποίηση του συστήματος συναγερμού οχήματος
 6.6.1. Ενεργοποίηση
 Επιτρέπονται όλα τα κατάλληλα μέσα ενεργοποίησης του συστήματος συναγερμού οχήματος, με την προϋπόθεση ότι δεν προκαλούν ακούσια εσφαλμένο συναγερμό.
 6.6.2. Απενεργοποίηση
 Η απενεργοποίηση του συστήματος συναγερμού οχήματος πρέπει να επιτυγχάνεται με μία διάταξη ή με συνδυασμό των κάτωθι διατάξεων. Επιτρέπονται άλλες διατάξεις ισοδύναμων επιδόσεων.
 6.6.2.1. Μηχανικό κλειδί (που πληροί τις απαιτήσεις του παραρτήματος 10 του παρόντος κανονισμού), το οποίο μπορεί να συνδυάζεται


text:
με το κεντρικό σύστημα μανδάλωσης του οχήματος, έχει τουλάχιστον 1 000 παραλλαγές και χρησιμοποιείται από έξω.
 6.6.2.2. Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς και/ή χρόνο παρέλευσης δέκα ημερών, π.χ. μέγιστο 5 000 παραλλαγές ανά 24 ώρες για ελάχιστο 50 000 παραλλαγές.
 6.6.2.3. Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
 6.7. Χρονικό περιθώριο εξόδου
 Εφόσον ο διακόπτης ενεργοποίησης του συστήματος συναγερμού είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εξόδου. Πρέπει να είναι δυνατόν να καθορίζεται το χρονικό περιθώριο εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
 6.8. Χρονικό περιθώριο εισόδου
 Εφόσον ο διακόπτης ενεργοποίησης του συστήματος συναγερμού είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εισόδου 5 έως και 15 δευτερολέπτων κατ’ ανώτατο όριο πριν την ενεργοποίηση του ηχητικού και του οπτικού σήματος συναγερμού. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
 6.9. Απεικόνιση θέσης
 6.9.1. Για να παρέχεται πληροφόρηση σχετικά με τη θέση του συστήματος συναγερμού οχήματος (ενεργοποίηση, απενεργοποίηση, χρονικό περιθώριο ενεργοποίησης του συναγερμού, ότι είναι ενεργοποιημένος ο συναγερμός) επιτρέπονται οπτικές απεικονίσεις μέσα και έξω από το θάλαμο επιβατών. Η φωτεινή ένταση των οπτικών σημάτων εκτός του θαλάμου επιβατών δεν πρέπει να υπερβαίνει τα 0,5 cd.
 6.9.2. Εάν παρέχεται ένδειξη των σύντομων «δυναμικών» διεργασιών, όπως αλλαγές από τη θέση «ενεργοποίησης» στη θέση «απενεργοποίησης» και αντιστρόφως, η ένδειξη πρέπει να είναι οπτική, σύμφωνα με την παράγραφο 6.9.1. Αυτή η οπτική ένδειξη μπορεί επίσης να δίδεται από την ταυτόχρονη λειτουργία των δεικτών διεύθυνσης και/ή της λυχνίας (των λυχνιών) του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
 6.10. Ηλεκτρική τροφοδότηση
 Η πηγή ισχύος του συστήματος συναγερμού οχήματος μπορεί να είναι είτε ο συσσωρευτής του οχήματος είτε ένας επαναφορτιζόμενος συσσωρευτής. Όταν υφίσταται, επιτρέπεται η χρησιμοποίηση επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
 6.11. Προδιαγραφές για τις προαιρετικές λειτουργίες
 6.11.1. Αυτοέλεγχος, αυτόματη ένδειξη βλάβης
 Κατά τον οπλισμό του συστήματος συναγερμού, οι ασυνήθιστες καταστάσεις, όπως ανοικτές θύρες κ.λπ. μπορούν να ανιχνεύονται με μία λειτουργία αυτοελέγχου (έλεγχος αληθοφάνειας) και η κατάσταση αυτή μπορεί να υποδεικνύεται.
 6.11.2. Συναγερμός πανικού
 Επιτρέπεται οπτικός και/ή ηχητικός και/ή ραδιοφωνικός συναγερμός μέσω ραδιοκυμάτων ανεξάρτητα από την κατάσταση (οπλισμός ή παροπλισμός) και/ή λειτουργία του συστήματος συναγερμού. Ο συναγερμός αυτός πρέπει να τίθεται σε λειτουργία μέσα στο όχημα και να μην επηρεάζει την κατάσταση (οπλισμός ή παροπλισμός) του συστήματος συναγερμού. Επίσης πρέπει να είναι δυνατό στον κάτοχο του οχήματος να διακόψει το συναγερμό πανικού. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμός πανικού δεν πρέπει να ακινητοποιεί τον κινητήρα ή να παύει τη λειτουργία του, εφόσον αυτός είναι σε λειτουργία.
 7. ΠΑΡΑΜΕΤΡΟΙ ΛΕΙΤΟΥΡΓΙΑΣ ΚΑΙ ΣΥΝΘΗΚΕΣ ΔΟΚΙΜΗΣ (6)
 7.1. Παράμετροι λειτουργίας
 Όλα τα κατασκευαστικά


text:
στοιχεία του συστήματος συναγερμού οχήματος πρέπει να λειτουργούν χωρίς καμία αστοχία υπό τις κάτωθι συνθήκες.
 7.1.1. Κλιματολογικές συνθήκες
 Καθορίζονται δύο κλάσεις θερμοκρασίας περιβάλλοντος ως εξής:
 40 °C έως + 85 °C για μέρη που προορίζονται να τοποθετηθούν στο θάλαμο επιβατών ή στο χώρο αποσκευών,
 40 °C έως + 125 °C για μέρη που πρόκειται να τοποθετηθούν στο χώρο του κινητήρα, εκτός εάν ορίζεται διαφορετικά.
 7.1.2. Βαθμός προστασίας για την εγκατάσταση
 Πρέπει να παρέχονται οι κάτωθι βαθμοί προστασίας σύμφωνα με το δημοσίευμα 529 - 1989 του IEC:
 IP 40 για μέρη που πρόκειται να τοποθετηθούν στο θάλαμο επιβατών,
 IP 42 για μέρη που πρόκειται να τοποθετηθούν στον θάλαμο επιβατών των διθέσιων ανοικτών σπορ αυτοκινήτων/των αυτοκινήτων με πτυσσόμενη οροφή και των αυτοκινήτων με ανοιγόμενη οροφή, εφόσον το σημείο τοποθέτησης απαιτεί υψηλότερο βαθμό προστασίας από τον IP 40,
 IP 54 για τα υπόλοιπα μέρη.
 Ο κατασκευαστής του συστήματος συναγερμού προσδιορίζει στις οδηγίες τοποθέτησης, οιουσδήποτε περιορισμούς όσον αφορά στην τοποθέτηση κάποιου μέρους της εγκατάστασης από άποψη σκόνης, νερού και θερμοκρασίας.
 7.1.3. Αντοχή στις καιρικές συνθήκες
 7 ημέρες σύμφωνα με το IEC 68-2-30-1980.
 7.1.4. Ηλεκτρικές συνθήκες
 Ονομαστική τάση παροχής ρεύματος: 12 V
 Κλίμακα τάσεως ηλεκτρικού ρεύματος λειτουργίας: από 9 V έως 15 V εντός του εύρους θερμοκρασιών που ορίζεται στην παράγραφο 7.1.1.
 Χρόνος ανοχής για υπερβάλλουσες τάσεις σε 23 °C
 :
 U
 =
 18 V, μέγιστο όριο 1 ώρα
 U
 =
 24 V, μέγιστο όριο 1 λεπτό.
 7.2. Συνθήκες δοκιμής
 7.2.1. Δοκιμές λειτουργίας
 Για τις δοκιμές λειτουργίας που απαιτούνται στις παραγράφους 7.2.3, 7.2.4, 7.2.5, 7.2.6 και 7.2.8.4, αν ορισμένες από τις απαιτούμενες σε κάθε μία από τις παραγράφους αυτές δοκιμές εκτελούνται σε σειρά σε ένα συγκεκριμένο ΣΣΟ, η δοκιμή λειτουργίας δύναται να εκτελεστεί μόνο μία φορά αφού ολοκληρωθούν οι επιλεγείσες δοκιμές αντί να εκτελεστούν οι δοκιμές λειτουργίας που απαιτούνται στις παραγράφους αυτές μετά από κάθε επιλεγείσα δοκιμή. Οι κατασκευαστές και οι προμηθευτές των οχημάτων πρέπει να εγγυηθούν ικανοποιητικά αποτελέσματα μόνο σε μη σωρευτικές διαδικασίες.
 7.2.1.1. Πρέπει να ελέγχεται κατά πόσον το ΣΣΟ πληροί τις ακόλουθες προδιαγραφές:
 α)
 Διάρκεια συναγερμού σύμφωνα με τις παραγράφους 6.2.2 και 6.3.2·
 β)
 Συχνότητα και λόγος ενεργοποίησης/απενεργοποίησης σύμφωνα με τις παραγράφους 6.3.3 και 6.2.3.1 ή 6.2.3.2 αντιστοίχως·
 γ)
 Αριθμός κύκλων συναγερμού σύμφωνα με την παράγραφο 6.1.1, εφόσον ισχύει·
 δ)
 Έλεγχος της μανδάλωσης της ενεργοποίησης συστημάτων συναγερμού σύμφωνα με την παράγραφο 6.5.
 7.2.1.2. Κανονικές συνθήκες δοκιμής
 Τάση ... U = (12 ± 0,2) V
 Θερμοκρασία ... Θ = (23 ± 5) °C
 7.2.2. Αντίσταση σε μεταβολές της θερμοκρασίας και της τάσης
 Πρέπει επίσης να ελέγχεται κατά πόσον πληρούνται οι προδιαγραφές που ορίζονται στην παράγραφο 7.2.1.1 υπό τις ακόλουθες συνθήκες:
 Θερμοκρασία δοκιμής
 Θ = (- 40 ± 2) °C
 Τάση δοκιμής
 U = (9 ± 0,2) V
 Διάρκεια αποθήκευσης
 4 ώρες
 7.2.2.2. Για μέρη που πρόκειται να τοποθετηθούν στο θάλαμο επιβατών ή στο χώρο αποσκευών:
 Θερμοκρασία δοκιμής
 Θ = (+ 85 ± 2) °C
 Τάση δοκιμής
 U = (15 ± 0,2) V
 Διάρκεια αποθήκευσης
 4 ώρες
 7.2.2.3. Για μέρη που πρόκειται να τοποθετηθούν στο διαμέρισμα του κινητήρα εκτός εάν ορίζεται διαφορετικά:
 Θερμοκρασία δοκιμής


text:
Θ = (+ 125 ± 2) °C
 Τάση δοκιμής
 U = (15 ± 0,2) V
 Διάρκεια αποθήκευσης
 4 ώρες
 7.2.2.4. Το ΣΣΟ, τόσο σε κατάσταση ενεργοποίησης όσο και απενεργοποίησης, πρέπει να υποβάλλεται σε υπερβάλλουσα τάση ίση προς 18 V ± 0,2 V επί 1 ώρα.
 7.2.2.5. Το ΣΣΟ, τόσο σε κατάσταση ενεργοποίησης όσο και απενεργοποίησης, πρέπει να υποβάλλεται σε υπερβάλλουσα τάση ίση προς 24 V ± 0,2 V επί 1 λεπτό.
 7.2.3. Ασφαλής λειτουργία μετά τη δοκιμή ξένου σώματος και υδατοστεγανότητας
 Μετά τη δοκιμή στεγανότητας προς ξένο σώμα και προς το νερό σύμφωνα με το IEC 529-1989, για βαθμούς προστασίας βάσει της παραγράφου 7.1.2, πρέπει σύμφωνα με την παράγραφο 7.2.1 να επαναληφθούν οι δοκιμές λειτουργίας.
 Με τη σύμφωνη γνώμη της τεχνικής υπηρεσίας, η εν λόγω απαίτηση δεν χρειάζεται να εφαρμόζεται στις ακόλουθες περιστάσεις:
 α)
 Έγκριση τύπου ενός ΣΣΟ το οποίο πρόκειται να υποβληθεί σε έγκριση τύπου ως χωριστή τεχνική μονάδα
 Στην περίπτωση αυτή, ο κατασκευαστής του ΣΣΟ:
 i)
 προσδιορίζει στο σημείο 4.5 του εγγράφου πληροφοριών (παράρτημα 1Α μέρος 1) ότι η απαίτηση της εν λόγω παραγράφου δεν εφαρμόσθηκε στο ΣΣΟ (σύμφωνα με το μέρος Ι του παρόντος κανονισμού), και
 ii)
 προσδιορίζει στο σημείο 4.1 του εγγράφου πληροφοριών, τον κατάλογο οχημάτων στα οποία προβλέπεται να εγκατασταθεί το ΣΣΟ και τους αντίστοιχους όρους εγκατάστασης στο σημείο 4.2.
 β)
 Έγκριση τύπου οχήματος όσον αφορά ένα ΣΣ
 Στην εν λόγω περίπτωση, ο κατασκευαστής προσδιορίζει στο σημείο 3.1.3.1.1 του εγγράφου πληροφοριών (παράρτημα 1Α μέρος 2) ότι η απαίτηση της εν λόγω παραγράφου δεν εφαρμόζεται στην εγκατάσταση του ΣΣ λόγω του χαρακτήρα των όρων εγκατάστασης και ο κατασκευαστής του οχήματος το αποδεικνύει με την υποβολή των σχετικών εγγράφων.
 γ)
 Έγκριση τύπου οχήματος αναφορικά με την εγκατάσταση ενός ΣΣΟ το οποίο υποβλήθηκε σε έγκριση τύπου ως χωριστή τεχνική μονάδα.
 Στην εν λόγω περίπτωση, ο κατασκευαστής του οχήματος προσδιορίζει στο σημείο 3.1.3.1.1 του εγγράφου πληροφοριών (παράρτημα 1Α μέρος 2) ότι η απαίτηση της εν λόγω παραγράφου δεν εφαρμόζεται στην εγκατάσταση του ΣΣΟ όπου πληρούνται οι σχετικοί όροι εγκατάστασης.
 Η απαίτηση αυτή δεν εφαρμόζεται στις περιπτώσεις κατά τις οποίες οι πληροφορίες που απαιτούνται στο σημείο 3.1.3.1.1 του παραρτήματος 1Α μέρος 2 έχουν ήδη υποβληθεί για την έγκριση χωριστής τεχνικής μονάδας.
 7.2.4. Ασφαλής λειτουργία μετά τη δοκιμή συμπύκνωσης
 Μετά τη δοκιμή αντοχής στην υγρασία που πρέπει να διενεργείται σύμφωνα με το IEC 68-2-30 (1980), πρέπει να επαναληφθούν οι δοκιμές λειτουργίας σύμφωνα με την παράγραφο 7.2.1.
 7.2.5. Δοκιμή για την ασφάλεια από την αναστροφή της πολικότητας
 Το ΣΣΟ και τα κατασκευαστικά στοιχεία του δεν πρέπει να καταστρέφονται από αναστροφή της πολικότητας έως 13 V επί 2 λεπτά.
 Μετά τη δοκιμή αυτή, οι δοκιμές λειτουργίας σύμφωνα με την παράγραφο 7.2.1 πρέπει να επαναληφθούν και να αλλαχθούν, εφόσον χρειάζεται, οι αντιστάσεις.
 7.2.6. Δοκιμή ασφαλείας από βραχυκυκλώματα
 Όλες οι ηλεκτρικές συνδέσεις του συστήματος συναγερμού οχήματος πρέπει να είναι απρόσβλητες από τα βραχυκυκλώματα με γείωση μέγιστης τάσεως 13 V και/ή να διαθέτουν αντιστάσεις.
 Μετά τη δοκιμή αυτή, οι δοκιμές λειτουργίας σύμφωνα με την παράγραφο 7.2.1 πρέπει να επαναληφθούν και να αλλαχθούν, εφόσον χρειάζεται, οι αντιστάσεις.


text:
7.2.7. Κατανάλωση ενέργειας στη θέση ενεργοποίησης
 Η κατανάλωση ενέργειας στη θέση ενεργοποίησης υπό τις συνθήκες που δίδονται στην παράγραφο 7.2.1.2, δεν πρέπει να υπερβαίνει τα 20 mA κατά μέσο όρο για το πλήρες σύστημα συναγερμού συμπεριλαμβανομένης της απεικόνισης θέσης.
 Με τη σύμφωνη γνώμη της τεχνικής υπηρεσίας, η εν λόγω απαίτηση δεν χρειάζεται να εφαρμόζεται στις ακόλουθες περιστάσεις:
 α)
 Έγκριση τύπου ενός ΣΣΟ το οποίο πρόκειται να υποβληθεί σε έγκριση τύπου ως χωριστή τεχνική μονάδα
 Στην περίπτωση αυτή, ο κατασκευαστής του ΣΣΟ:
 i)
 προσδιορίζει στο σημείο 4.5 του εγγράφου πληροφοριών (παράρτημα 1Α μέρος 1) ότι η απαίτηση της εν λόγω παραγράφου δεν εφαρμόσθηκε στο ΣΣΟ (σύμφωνα με το μέρος Ι του παρόντος κανονισμού)· και
 ii)
 προσδιορίζει στο σημείο 4.1 του εγγράφου πληροφοριών, τον κατάλογο οχημάτων στα οποία προβλέπεται να εγκατασταθεί το ΣΣΟ και τους αντίστοιχους όρους εγκατάστασης στο σημείο 4.2· και
 iii)
 αποδεικνύει ότι δεν υπερβαίνονται οι απαιτήσεις κατανάλωσης ενέργειας με την υποβολή σχετικών εγγράφων.
 β)
 Έγκριση τύπου οχήματος όσον αφορά ένα ΣΣ
 Στην εν λόγω περίπτωση, ο κατασκευαστής προσδιορίζει στο σημείο 3.1.3.1.1 του εγγράφου πληροφοριών (παράρτημα 1Α μέρος 2) ότι η απαίτηση της εν λόγω παραγράφου δεν εφαρμόζεται στην εγκατάσταση του ΣΣ λόγω του χαρακτήρα των όρων εγκατάστασης και ο κατασκευαστής του οχήματος το αποδεικνύει με την υποβολή των σχετικών εγγράφων.
 γ)
 Έγκριση τύπου οχήματος αναφορικά με την εγκατάσταση ενός ΣΣΟ το οποίο υποβλήθηκε σε έγκριση τύπου ως χωριστή τεχνική μονάδα
 Στην εν λόγω περίπτωση, ο κατασκευαστής του οχήματος προσδιορίζει στο σημείο 3.1.3.1.1 του εγγράφου πληροφοριών (παράρτημα 1Α μέρος 2) ότι η απαίτηση της εν λόγω παραγράφου δεν εφαρμόζεται στην εγκατάσταση του ΣΣΟ όπου πληρούνται οι σχετικοί όροι εγκατάστασης.
 Η απαίτηση αυτή δεν εφαρμόζεται στην περίπτωση κατά την οποία οι πληροφορίες που απαιτούνται στο σημείο 3.1.3.1.1 του παραρτήματος 1Α μέρος 2 έχουν ήδη υποβληθεί για την έγκριση χωριστής τεχνικής μονάδας.
 7.2.8. Ασφαλής λειτουργία μετά τη δοκιμή δόνησης
 7.2.8.1. Για τη δοκιμή αυτή, τα κατασκευαστικά στοιχεία διακρίνονται σε δύο τύπους:
 Τύπος 1
 :
 κατασκευαστικά στοιχεία που συναρμολογούνται κανονικά επί του οχήματος,
 Τύπος 2
 :
 κατασκευαστικά στοιχεία που πρόκειται να συνδεθούν με τον κινητήρα.
 7.2.8.2. Τα κατασκευαστικά στοιχεία/το σύστημα συναγερμού οχήματος υποβάλλονται σε ημιτονοειδή δόνηση, της οποίας τα χαρακτηριστικά είναι τα εξής:
 7.2.8.2.1. Για τον τύπο 1
 Η συχνότητα πρέπει να κυμαίνεται από 10 Hz έως 500 Hz με μέγιστο εύρος κύματος ± 5 mm και μέγιστη επιτάχυνση 3 g (κορυφή στο 0).
 7.2.8.2.2. Για τον τύπο 2
 Η συχνότητα πρέπει να κυμαίνεται από 20 Hz έως 300 Hz με μέγιστο εύρος κύματος ± 2 mm και μέγιστη επιτάχυνση 15 g (κορυφή στο 0).
 7.2.8.2.3. Για αμφότερους τους τύπους 1 και 2:
 α)
 η διακύμανση της συχνότητας είναι 1 οκτάβα/λεπτό.
 β)
 ο αριθμός κύκλων είναι 10, η δε δοκιμή εκτελείται κατά μήκος καθενός των 3 αξόνων.
 γ)
 Οι δονήσεις ασκούνται σε χαμηλές συχνότητες σε μέγιστο σταθερό εύρος κύματος και με μέγιστη σταθερή επιτάχυνση στις υψηλές συχνότητες.
 7.2.8.3. Κατά τη διάρκεια της δοκιμής, το ΣΣΟ συνδέεται με την παροχή ρεύματος και το καλώδιο πρέπει να ενισχυθεί μετά από 200 mm.
 7.2.8.4. Μετά τη


text:
δοκιμή δόνησης, πρέπει να επαναληφθεί η δοκιμή λειτουργίας σύμφωνα με την παράγραφο 7.2.1.
 7.2.9. Δοκιμή ανθεκτικότητας
 Υπό τις συνθήκες δοκιμής που ορίζονται στην παράγραφο 7.2.1.2, έναυση 300 πλήρων κύκλων συναγερμού (ηχητικού ή/και οπτικού) με χρόνο παύσης της ηχητικής διάταξης 5 λεπτών.
 7.2.10. Δοκιμές εξωτερικών κλείθρων (τοποθετημένων στο εξωτερικό του οχήματος).
 Οι δοκιμές που ακολουθούν θα διενεργηθούν μόνον εφόσον δεν χρησιμοποιείται ο κύλινδρος μανδάλωσης του αρχικού εξοπλισμού μανδάλωσης των θυρών.
 7.2.10.1. Το κλείθρο είναι σχεδιασμένο και κατασκευασμένο κατά τρόπο ώστε να παραμένει πλήρως αποτελεσματικό ακόμη και μετά από 2 500 κύκλους οπλισμού/παροπλισμού προς κάθε κατεύθυνση, ακολουθούμενους από 96 ώρες ελάχιστης έκθεσης σε δοκιμή αλατούχου αερολύματος σύμφωνα με το IEC 68-2-11-1981, δοκιμή αντίστασης στη διάβρωση.
 7.2.11. Δοκιμή συστημάτων προστασίας θαλάμου επιβατών
 Ο συναγερμός πρέπει να ενεργοποιηθεί όταν ένα κάθετο χώρισμα διαστάσεων 0,2 × 0,15 m εισχωρεί επί 0,3 m (η μέτρηση πραγματοποιείται από το κέντρο του κάθετου χωρίσματος) διαμέσου ενός ανοικτού παραθύρου της εμπρόσθιας θύρας μέσα στο θάλαμο επιβατών, προς τα εμπρός και παράλληλα προς το δρόμο με ταχύτητα 0,4 m/s και υπό γωνία 45o ως προς το διάμεσο διάμηκες επίπεδο του οχήματος. (Βλέπε σχέδια στο παράρτημα 8 του παρόντος κανονισμού).
 7.2.12. Ηλεκτρομαγνητική συμβατότητα
 Το ΣΣΟ υποβάλλεται στις δοκιμές που περιγράφονται στο παράρτημα 9.
 Στην περίπτωση αυτή, ένα ΣΣΟ το οποίο πληροί όλες τις λειτουργικές καταστάσεις των δοκιμών του παραρτήματος 9 δεν θα πρέπει να προκαλεί την άσκοπη εκκίνηση του σήματος συναγερμού σε συνδυασμό με τις απαιτήσεις της παραγράφου 6.1.2.1.
 Όσον αφορά τη συμμόρφωση με τη λειτουργική κατάσταση σε κάθε δοκιμή, ένα ΣΣΟ, που έχει σχεδιαστεί για να θέτει σε λειτουργία τον συναγερμό στην κατάσταση που προβλέπεται σε ορισμένες από τις συνθήκες δοκιμών που αναφέρονται στο παράρτημα 9 και θέτει σε λειτουργία το σύστημα συναγερμού κατά τις δοκιμές, θεωρείται ότι λειτουργεί όπως έχει σχεδιαστεί κατά τις δοκιμές και, επομένως, θεωρείται ότι ανταποκρίνεται στη λειτουργική κατάσταση των δοκιμών. Στην περίπτωση αυτή, ο κατασκευαστής του ΣΣΟ το αποδεικνύει με την υποβολή σχετικών εγγράφων.
 7.2.13. Ασφάλεια κατά εσφαλμένου συναγερμού σε περίπτωση κρούσης στο όχημα
 Πρέπει να επαληθεύεται ότι η κρούση έως 4,5 Joules ενός ημισφαιρικού σώματος διαμέτρου 165 mm και σκληρότητας 70 ± 10 Shore A, η οποία επέρχεται σε οιοδήποτε σημείο του αμαξώματος ή των υαλοπινάκων του οχήματος με την εν λόγω καμπύλη επιφάνεια δεν προκαλεί εσφαλμένους συναγερμούς.
 7.2.14. Ασφάλεια κατά εσφαλμένων συναγερμών σε περίπτωση πτώσης της τάσης
 Πρέπει να επαληθεύεται ότι η αργή πτώση της τάσης του κύριου συσσωρευτή με συνεχή εκφόρτιση 0,5 V την ώρα στα 3 V δεν προκαλεί εσφαλμένους συναγερμούς.
 Συνθήκες δοκιμής: βλέπε παράγραφο 7.2.1.2 ανωτέρω.
 7.2.15. Δοκιμή ασφαλείας κατά εσφαλμένων συναγερμών της ενδεικτικής λυχνίας του θαλάμου επιβατών
 Τα συστήματα που προορίζονται για την προστασία του θαλάμου επιβατών σύμφωνα με την παράγραφο 6.1.1 ανωτέρω υποβάλλονται σε δοκιμή μαζί με το όχημα υπό κανονικές συνθήκες (παράγραφος 7.2.1.2).
 Το σύστημα, τοποθετημένο σύμφωνα με τις οδηγίες του κατασκευαστή, δεν πρέπει να δίδει έναυσμα λειτουργίας του συναγερμού όταν έχει υποβληθεί 5 φορές στη δοκιμή που περιγράφεται στην ανωτέρω παράγραφο 7.2.13 ανά διαστήματα 0,5 δευτερολέπτου.
 Η παρουσία ατόμου που ακουμπά ή κινείται γύρω από το


text:
όχημα (με κλειστά παράθυρα) δεν πρέπει να προκαλεί εσφαλμένο συναγερμό.
 8. ΟΔΗΓΙΕΣ
 Κάθε σύστημα συναγερμού πρέπει να συνοδεύεται από τα παρακάτω:
 8.1. Οδηγίες τοποθέτησης:
 8.1.1.
 Κατάλογο οχημάτων και μοντέλων οχημάτων για τα οποία προορίζεται. Ο κατάλογος αυτός μπορεί να είναι ειδικός ή γενικός, π.χ. «όλα τα οχήματα με βενζινοκινητήρα και συσσωρευτή τάσεως 12 V με γείωση στον αρνητικό πόλο».
 8.1.2.
 Τρόπο τοποθέτησης συνοδευόμενο από φωτογραφίες και/ή πολύ σαφή σχέδια.
 8.1.3.
 Εφόσον το σύστημα συναγερμού οχήματος περιλαμβάνει σύστημα ακινητοποίησης, πρέπει να παρέχονται πρόσθετες οδηγίες σχετικά με το κατά πόσον πληρούνται οι απαιτήσεις του μέρους III του παρόντος κανονισμού.
 8.2. Πιστοποιητικό τοποθέτησης προς συμπλήρωση, υπόδειγμα του οποίου δίδεται στο παράρτημα 7.
 8.3. Γενική έκθεση προς τον αγοραστή του ΣΣΟ, με την οποία του εφιστάται η προσοχή στα ακόλουθα σημεία:
 το ΣΣΟ πρέπει να τοποθετείται σύμφωνα με τις οδηγίες του κατασκευαστή·
 συνιστάται η επιλογή ενός καλού τεχνικού (ο κατασκευαστής του συστήματος συναγερμού μπορεί να υποδεικνύει αρμόδιους τεχνικούς)·
 το πιστοποιητικό τοποθέτησης που παρέχεται με το ΣΣΟ πρέπει να συμπληρώνεται από τον τεχνικό τοποθέτησης.
 8.4. Οδηγίες χρήσης
 8.5. Οδηγίες συντήρησης
 8.6. Γενική προειδοποίηση σχετικά με τους κινδύνους που εμπεριέχει οιαδήποτε αλλοίωση ή προσθήκη στο σύστημα. Αυτές οι αλλοιώσεις ή προσθήκες καθιστούν αυτομάτως άκυρο το πιστοποιητικό τοποθέτησης που αναφέρεται στην παράγραφο 8.2 ανωτέρω.
 8.7. Υπόδειξη του σημείου (των σημείων) του σήματος έγκρισης τύπου που αναφέρεται στην παράγραφο 4.4 του παρόντος κανονισμού ή/και του διεθνούς πιστοποιητικού συμμόρφωσης που αναφέρεται στην παράγραφο 4.5 του παρόντος κανονισμού.
 9. ΤΡΟΠΟΠΟΙΗΣΗ ΤΟΥ ΤΥΠΟΥ ΣΣΟ ΚΑΙ ΕΠΕΚΤΑΣΗ ΕΓΚΡΙΣΗΣ
 Κάθε τροποποίηση του τύπου ΣΣΟ πρέπει να κοινοποιείται στην αρμόδια διοικητική αρχή που ενέκρινε τον τύπο του ΣΣΟ.
 Η αρχή αυτή δύναται τότε:
 α)
 είτε να θεωρήσει ότι οι τροποποιήσεις που επήλθαν είναι απίθανο να έχουν σημαντικές δυσμενείς επιπτώσεις και ότι σε κάθε περίπτωση το ΣΣΟ πληροί τις απαιτήσεις, ή
 β)
 να απαιτήσει από την τεχνική υπηρεσία που είναι υπεύθυνη για τη διεξαγωγή των δοκιμών, μια ακόμη έκθεση δοκιμής για ορισμένες ή για όλες τις δοκιμές που περιγράφονται στις παραγράφους 5, 6 και 7 του παρόντος κανονισμού.
 Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 4.3 ανωτέρω.
 Η αρχή που είναι αρμόδια για την έκδοση της επέκτασης της έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους παρατάσεις.
 10. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με εκείνες που ορίζονται στη συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
 10.1.
 Κάθε σύστημα συναγερμού οχήματος που εγκρίνεται βάσει του παρόντος κανονισμού πρέπει να κατασκευάζεται με τρόπο σύμφωνο με τον τύπο που εγκρίθηκε πληρώντας τις απαιτήσεις που ορίζονται στις ανωτέρω παραγράφους 5, 6 και 7.
 10.2.
 Για κάθε τύπο συστήματος συναγερμού οχήματος, οι δοκιμές που προβλέπονται στις παραγράφους 7.2.1 έως 7.2.10 του παρόντος κανονισμού πρέπει να διενεργούνται σε στατιστικά ελεγχόμενη και τυχαία βάση, σύμφωνα με μία από τις συνήθεις διαδικασίες διασφάλισης ποιότητας.
 10.3.
 Η αρχή που έχει χορηγήσει την έγκριση μπορεί ανά πάσα στιγμή


text:
να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα διενέργειας των ελέγχων αυτών ορίζεται σε διετή βάση.
 11. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 11.1. Η έγκριση που χορηγήθηκε για έναν τύπο ΣΣΟ σύμφωνα με τον παρόντα κανονισμό μπορεί να ανακληθεί, εάν δεν ικανοποιούνται οι απαιτήσεις που ορίζονται στην παράγραφο 10 ανωτέρω.
 11.2. Εάν συμβαλλόμενο μέρος στη συμφωνία το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό με τη διαβίβαση του εντύπου σύμφωνα με το υπόδειγμα στο παράρτημα 1 του παρόντος κανονισμού.
 12. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης παύσει τελείως να κατασκευάζει το συγκεκριμένο τύπο ΣΣΟ που έχει εγκριθεί σύμφωνα με τον παρόντα κανονισμό, πληροφορεί σχετικά την αρχή η οποία χορήγησε την έγκριση.
 Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
 13. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΤΩΝ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τις επωνυμίες και τις διευθύνσεις των αρμόδιων τεχνικών υπηρεσιών για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της επέκτασης ή της απόρριψης ή της ανάκλησης της έγκρισης που εκδίδεται σε άλλες χώρες.
 ΜΕΡΟΣ II — ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΤΟ ΣΥΣΤΗΜΑ ΣΥΝΑΓΕΡΜΟΥ ΤΟΥ
 Όταν ένα ΣΣΟ εγκεκριμένο βάσει του μέρους I του παρόντος κανονισμού χρησιμοποιείται σε όχημα που υποβάλλεται για έγκριση τύπου βάσει του μέρους II του παρόντος κανονισμού, δεν επαναλαμβάνονται οι απαιτούμενες δοκιμές για ένα σύστημα συναγερμού για να χορηγηθεί έγκριση τύπου βάσει του μέρους I του παρόντος κανονισμού.
 14. ΟΡΙΣΜΟΙ
 Για τους σκοπούς του μέρους II του παρόντος κανονισμού,
 14.1.
 «Σύστημα συναγερμού» (ΣΣ): η διευθέτηση κατασκευαστικών στοιχείων που είναι τοποθετημένα ως αρχικός εξοπλισμός ενός τύπου οχήματος και είναι σχεδιασμένα για να δείχνουν παραβίαση ή παρέμβαση στο όχημα. Τα συστήματα αυτά μπορούν να παρέχουν πρόσθετη προστασία από μη εξουσιοδοτημένη χρήση του οχήματος.
 14.2.
 «Τύπος οχήματος όσον αφορά το σύστημα συναγερμού»: τα οχήματα τα οποία δεν έχουν σημαντικές διαφορές σε ουσιαστικά θέματα, όπως:
 α)
 η εμπορική επωνυμία ή το σήμα του κατασκευαστή·
 β)
 τα χαρακτηριστικά του οχήματος που επηρεάζουν σημαντικά τις επιδόσεις του συστήματος συναγερμού,
 γ)
 τον τύπο και τον σχεδιασμό του συστήματος συναγερμού (ΣΣ) ή του συστήματος συναγερμού οχήματος (ΣΣΟ).
 14.3.
 «Έγκριση τύπου οχήματος»: η έγκριση ενός τύπου οχήματος ως προς τις απαιτήσεις που ορίζονται στις παραγράφους 17, 18 και 19 κατωτέρω.
 14.4.
 Άλλοι ορισμοί ισχύοντες για το μέρος II περιλαμβάνονται στην παράγραφο 2 του παρόντος κανονισμού.
 15. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 15.1. Η αίτηση για χορήγηση έγκρισης τύπου οχήματος όσον αφορά το ΣΣ του υποβάλλεται από τον κατασκευαστή του οχήματος ή τον


text:
δεόντως εξουσιοδοτημένο αντιπρόσωπό του.
 15.2. Συνοδεύεται από έγγραφο ενημέρωσης σύμφωνα με το υπόδειγμα του παραρτήματος 1Α μέρος 2.
 15.3. Υποβάλλεται στην τεχνική υπηρεσία όχημα αντιπροσωπευτικό του προς έγκριση τύπου οχήματος.
 15.4. Όχημα που δεν περιλαμβάνει όλα τα συστατικά μέρη του τύπου μπορεί να γίνει αποδεκτό για δοκιμή υπό τον όρο ότι ο αιτών είναι σε θέση να τεκμηριώσει επαρκώς έναντι της αρμόδιας αρχής ότι η έλλειψη των συστατικών αυτών μερών δεν επηρεάζει τα αποτελέσματα των επαληθεύσεων που αφορούν τις απαιτήσεις του παρόντος κανονισμού.
 16. ΕΓΚΡΙΣΗ
 16.1. Αν το υποβαλλόμενο προς έγκριση όχημα βάσει του παρόντος κανονισμού ικανοποιεί τις απαιτήσεις των παραγράφων 17, 18 και 19 κατωτέρω, χορηγείται έγκριση για τον συγκεκριμένο τύπο οχήματος.
 16.2. Σε κάθε εγκεκριμένο τύπο χορηγείται αριθμός έγκρισης. Τα δύο πρώτα ψηφία του (προς το παρόν 01 για τη σειρά τροπολογιών 01) δηλώνουν τη σειρά τροπολογιών που περιλαμβάνει τις τελευταίες σημαντικές τεχνικές τροπολογίες του κανονισμού κατά την έκδοση της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλον τύπο οχήματος.
 16.3. Η έγκριση, επέκταση ή απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με έντυπο σύμφωνα με το υπόδειγμα του παραρτήματος 2 του παρόντος κανονισμού.
 16.4. Σε ευδιάκριτο και ευπρόσιτο σημείο, το οποίο ορίζεται στο έντυπο εγκρίσεως, κάθε οχήματος που είναι σύμφωνο με τύπο οχήματος εγκεκριμένο βάσει του παρόντος κανονισμού τοποθετείται διεθνές σήμα έγκρισης που αποτελείται από:
 16.4.1.
 έναν κύκλο που περιβάλλει το γράμμα «Ε», ακολουθούμενο από τον διακριτικό αριθμό της χώρας που έχει χορηγήσει την έγκριση (7)·
 16.4.2.
 Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» που δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 16.4.1.
 16.5. Εάν το όχημα συμμορφώνεται με τύπο οχήματος που έχει εγκριθεί βάσει ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν είναι αναγκαίο να επαναλαμβάνεται περιγραφόμενο στην παράγραφο 16.4.1 σύμβολο. Σε αυτή την περίπτωση, ο κανονισμός και οι αριθμοί έγκρισης καθώς και τα πρόσθετα σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού τίθενται σε κάθετες στήλες στα δεξιά του συμβόλου που ορίζεται στην παράγραφο 16.4.1.
 16.6. Το σήμα έγκρισης πρέπει να είναι ευανάγνωστο και ανεξίτηλο.
 16.7. Το σήμα έγκρισης τοποθετείται κοντά ή πάνω στην πινακίδα με τα χαρακτηριστικά στοιχεία του οχήματος που τοποθετεί ο κατασκευαστής.
 16.8. Στο παράρτημα 5 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 17. ΓΕΝΙΚΕΣ ΠΡΟΔΙΑΓΡΑΦΕΣ
 17.1. Τα συστήματα συναγερμού σχεδιάζονται και κατασκευάζονται κατά τρόπο ώστε, σε περίπτωση παρείσφρησης ή παρέμβασης στο όχημα, να εκπέμπουν σήμα συναγερμού και μπορεί να περιλαμβάνουν σύστημα ακινητοποίησης.
 Το προειδοποιητικό σήμα πρέπει να είναι ηχητικό και μπορεί να περιλαμβάνει επιπροσθέτως διατάξεις οπτικού συναγερμού, ή να είναι συναγερμός με ραδιοφωνική ζεύξη, ή να είναι οιοσδήποτε συνδυασμός των


text:
ανωτέρω.
 17.2. Τα οχήματα που είναι εξοπλισμένα με συστήματα συναγερμού πρέπει να πληρούν τις σχετικές τεχνικές απαιτήσεις, ιδίως όσον αφορά την ηλεκτρομαγνητική συμβατότητα (EMC).
 17.3. Αν το σύστημα συναγερμού περιλαμβάνει τη δυνατότητα ραδιομετάδοσης, π.χ. για την ενεργοποίηση ή απενεργοποίηση του συναγερμού ή για τη μετάδοση του συναγερμού, πρέπει να πληροί τα σχετικά πρότυπα ETSI (βλέπε υποσημείωση 2 στην παράγραφο 5.3), π.χ. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) και EN 301 489-3 V1.2.1. (2000-08) (περιλαμβανομένων τυχόν συμβουλευτικών απαιτήσεων). Η συχνότητα και η μέγιστη ακτινοβολούμενη ισχύς των ραδιομεταδόσεων για την ενεργοποίηση ή την απενεργοποίηση του συστήματος συναγερμού πρέπει να συμμορφώνονται με τη σύσταση CEPT/ERC (βλέπε υποσημείωση 3 στην παράγραφο 5.3) Σύσταση 70-03 (17 Φεβρουαρίου 2000) σχετικά με τη χρήση συσκευών μικρής εμβέλειας (βλέπε υποσημείωση 4 στην παράγραφο 5.3).
 17.4. Το σύστημα συναγερμού και τα κατασκευαστικά του στοιχεία δεν πρέπει να ενεργοποιούνται ακούσια, ιδίως όταν είναι σε λειτουργία ο κινητήρας.
 17.5. Τυχόν βλάβη του συστήματος συναγερμού, ή βλάβη της τροφοδοσίας του σε ηλεκτρικό ρεύμα, δεν πρέπει να επηρεάζει την ασφαλή λειτουργία του οχήματος.
 17.6. Το σύστημα συναγερμού οχήματος, τα κατασκευαστικά του στοιχεία και τα μέρη που ελέγχονται από αυτό πρέπει να είναι τοποθετημένα έτσι ώστε να ελαχιστοποιείται ο κίνδυνος να καταστούν αναποτελεσματικά ή να καταστραφούν γρήγορα και διακριτικά, π.χ. με φθηνά, εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
 17.7. Το σύστημα πρέπει να είναι διευθετημένο έτσι ώστε η βραχυκύκλωση οιουδήποτε κυκλώματος σήματος συναγερμού να μην καθιστά αναποτελεσματικό το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
 17.8. Το σύστημα συναγερμού μπορεί να περιλαμβάνει σύστημα ακινητοποίησης, το οποίο πρέπει να πληροί τις απαιτήσεις του μέρους III του παρόντος κανονισμού.
 18. ΕΙΔΙΚΕΣ ΠΡΟΔΙΑΓΡΑΦΕΣ
 18.1. Φάσμα προστασίας
 18.1.1. Ειδικές απαιτήσεις
 Το σύστημα συναγερμού πρέπει τουλάχιστον να ανιχνεύει και να επισημαίνει το άνοιγμα οιασδήποτε θύρας του οχήματος, του καλύμματος του κινητήρα (καπό) και του χώρου αποσκευών. Η βλάβη, ή η διακοπή όλων των φωτεινών πηγών, π.χ. λυχνία του θαλάμου επιβατών, δεν πρέπει να μειώνουν τη λειτουργία ελέγχου.
 Επιτρέπεται η τοποθέτηση πρόσθετων ενεργών αισθητήρων για πληροφόρηση ή απεικόνιση, π.χ.:
 α)
 απόπειρας παρεισφρήσεως στο όχημα, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων, ή
 β)
 απόπειρας κλοπής του αυτοκινήτου, π.χ. αισθητήρας κλίσης,
 επιτρέπεται, λαμβανομένων υπόψη των μέτρων αποτροπής κάθε άσκοπης ηχητικής εκπομπής του συναγερμού (= εσφαλμένος συναγερμός, βλέπε παράγραφο 18.1.2 κατωτέρω).
 Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παρείσφρηση στο όχημα (π.χ. λόγω θραύσης υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού, το οποίο έχει ενεργοποιηθεί από έναν από τους προαναφερθέντες αισθητήρες, παραμένει ενεργοποιημένο έως δέκα φορές κατ’ ανώτατο όριο εντός του ιδίου διαστήματος ενεργοποίησης του συστήματος συναγερμού.
 Στην περίπτωση αυτή το διάστημα ενεργοποίησης περιορίζεται από την ενεργοποίηση του συστήματος λόγω αντίστοιχης ενέργειας του κατόχου του οχήματος.
 Ορισμένα είδη πρόσθετων αισθητήρων, π.χ. αισθητήρας θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης κ.λπ. μπορούν να απενεργοποιούνται σκοπίμως. Τότε πρέπει να υπάρξει ανεξάρτητη ενέργεια κάθε φορά πριν ενεργοποιηθεί το σύστημα συναγερμού. Δεν πρέπει να είναι δυνατόν να απενεργοποιούνται οι


text:
αισθητήρες όταν το σύστημα συναγερμού είναι ενεργοποιημένο.
 18.1.2. Ασφάλεια κατά εσφαλμένου συναγερμού.
 18.1.2.1. Πρέπει να εξασφαλίζεται ότι το σύστημα συναγερμού, είτε οπλισμένο είτε παροπλισμένο, δεν μπορεί να προκαλέσει άσκοπη εκπομπή του ηχητικού σήματος, σε περίπτωση:
 α)
 κρούσης στο όχημα: η δοκιμή περιγράφεται στην παράγραφο 7.2.13·
 β)
 ηλεκτρομαγνητικής συμβατότητας: οι δοκιμές περιγράφονται στην παράγραφο 7.2.12·
 γ)
 πτώσης της τάσης του συσσωρευτή λόγω συνεχούς εκφόρτισης: η δοκιμή περιγράφεται στην παράγραφο 7.2.14·
 δ)
 εσφαλμένου συναγερμού της ενδεικτικής λυχνίας του θαλάμου επιβατών: η δοκιμή περιγράφεται στην παράγραφο 7.2.15.
 18.1.2.2. Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται, σε ικανοποιητικό βαθμό, ασφάλεια κατά εσφαλμένου συναγερμού, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει τη διενέργεια ορισμένων από τις προαναφερθείσες δοκιμές.
 18.2. Ηχητικός συναγερμός
 18.2.1. Γενικές παρατηρήσεις
 Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο, πρέπει δε να διαφέρει σε μεγάλο βαθμό από τα υπόλοιπα ηχητικά σήματα που χρησιμοποιούνται στην οδική κυκλοφορία.
 Εκτός από τη διάταξη ηχητικής προειδοποίησης στον αρχικό εξοπλισμό, μπορεί να τοποθετηθεί μια ανεξάρτητη διάταξη ηχητικού συναγερμού στο χώρο του οχήματος που ελέγχεται από το σύστημα συναγερμού, όπου δεν θα είναι εύκολα και γρήγορα προσιτή από άτομα.
 Εφόσον χρησιμοποιείται ανεξάρτητη διάταξη ηχητικού σήματος σύμφωνα με την παράγραφο 18.2.3.1 κατωτέρω, η αρχική τυποποιημένη διάταξη ηχητικής προειδοποίησης μπορεί επιπροσθέτως να ενεργοποιηθεί από το σύστημα συναγερμού, με την προϋπόθεση ότι οιαδήποτε παρέμβαση στην τυποποιημένη διάταξη ηχητικού συναγερμού (που συνήθως είναι πιο εύκολα προσιτή) δεν επηρεάζει τη λειτουργία της χωριστής διάταξης ηχητικού σήματος συναγερμού.
 18.2.2. Διάρκεια ηχητικού σήματος συναγερμού
 Κατώτατη
 :
 25 s
 Ανώτατη
 :
 30 s.
 Το ηχητικό σήμα συναγερμού μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρόνου.
 (Περιορισμοί: βλέπε παραγράφους 18.1.1 και 18.1.2 ανωτέρω).
 Με την απενεργοποίηση του συστήματος συναγερμού πρέπει να παύσει αμέσως η εκπομπή του ηχητικού σήματος.
 18.2.3. Προδιαγραφές ηχητικού σήματος συναγερμού.
 18.2.3.1. Διάταξη σήματος συναγερμού με σταθερό τόνο (σταθερό φάσμα συχνότητας), π.χ. κόρνα: ηχητικά κ.λπ. δεδομένα σύμφωνα με τον κανονισμό αριθ. 28, μέρος I.
 Διαλείπον σήμα συναγερμού (οπλισμένο/παροπλισμένο):
 Συχνότητα έναυσης ... (2 ± 1) Hz
 Χρόνος λειτουργίας = χρόνος μη λειτουργίας ± 10 %
 18.2.3.2. Διάταξη ηχητικού σήματος συναγερμού με διαμόρφωση συχνότητας: ηχητικά κ.α. δεδομένα σύμφωνα με τον κανονισμό αριθ. 28, μέρος I, με ίση όμως διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
 Συχνότητα διάβασης ... (2 ± 1) Hz
 18.2.3.3. Ηχοστάθμη
 Η πηγή ήχου μπορεί να είναι:
 α)
 είτε μια διάταξη ηχητικής προειδοποίησης εγκεκριμένη βάσει του κανονισμού ΟΕΕ αριθ. 28, μέρος I
 β)
 είτε μια διάταξη που πληροί τις απαιτήσεις του κανονισμού ΟΕΕ αριθ. 28, μέρος I, παράγραφοι 6.1 και 6.2. Ωστόσο, σε περίπτωση μιας πηγής ήχου διαφορετικής από την αρχική διάταξη ηχητικής προειδοποίησης, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες του κανονισμού OEE αριθ. 28, μέρος I.
 18.3. Οπτικός συναγερμός – εφόσον υπάρχει
 18.3.1. Γενικές παρατηρήσεις
 Σε περίπτωση παραβίασης ή παρέμβασης στο όχημα, η διάταξη πρέπει να


text:
εκπέμπει οπτικό σήμα συναγερμού, όπως ορίζεται στις παραγράφους 18.3.2 και 18.3.3 κατωτέρω.
 18.3.2. Διάρκεια του οπτικού σήματος
 Το οπτικό σήμα συναγερμού πρέπει να διαρκεί από 25 δευτερόλεπτα έως 5 λεπτά μετά την ενεργοποίηση του συναγερμού. Με την απενεργοποίηση του συστήματος συναγερμού πρέπει να παύσει αμέσως η εκπομπή του σήματος.
 18.3.3. Τύπος οπτικού σήματος
 Διαλείπουσα λειτουργία των δεικτών διεύθυνσης ή/και της λυχνίας του θαλάμου επιβατών του οχήματος, καθώς και όλων των λυχνιών που ανήκουν στο ίδιο ηλεκτρικό κύκλωμα.
 Συχνότητα έναυσης ... (2 ± 1) Hz
 Σε ό,τι αφορά το ηχητικό σήμα, επιτρέπονται και τα ασύγχρονα σήματα.
 Χρόνος λειτουργίας = χρόνος μη λειτουργίας ± 10 %
 18.4. Συναγερμός με εκπομπή ραδιοκυμάτων (συσκευή τηλεειδοποίησης) – εφόσον υπάρχει)
 Το σύστημα συναγερμού μπορεί να περιλαμβάνει εγκατάσταση που να προκαλεί την εκπομπή ραδιοκυμάτων συναγερμού.
 18.5. Μανδάλωση ενεργοποίησης του συστήματος συναγερμού
 18.5.1. Όταν ο κινητήρας είναι σε λειτουργία, πρέπει να είναι αδύνατη η σκόπιμη ή η ακούσια ενεργοποίηση του συστήματος συναγερμού.
 18.6. Ενεργοποίηση και απενεργοποίηση του συστήματος συναγερμού
 18.6.1. Ενεργοποίηση
 Επιτρέπονται όλα τα κατάλληλα μέσα ενεργοποίησης του συστήματος συναγερμού, με την προϋπόθεση ότι δεν προκαλούν ακούσια εσφαλμένο συναγερμό.
 18.6.2. Απενεργοποίηση
 Η απενεργοποίηση του συστήματος συναγερμού πρέπει να επιτυγχάνεται με μία από τις παρακάτω διατάξεις ή με συνδυασμό τους: Επιτρέπονται και άλλες διατάξεις με ισότιμες επιδόσεις.
 18.6.2.1. Μηχανικό κλειδί (που πληροί τις απαιτήσεις του παραρτήματος 10 του παρόντος κανονισμού), το οποίο μπορεί να συνδυάζεται με το κεντρικό σύστημα μανδάλωσης του οχήματος, έχει τουλάχιστον 1 000 παραλλαγές και χρησιμοποιείται από έξω.
 18.6.2.2. Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς ή/και χρόνο παρέλευσης δέκα ημερών, π.χ. μέγιστο 5 000 παραλλαγές ανά 24 ώρες για ελάχιστο 50 000 παραλλαγές.
 18.6.2.3. Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
 18.7. Χρονικό περιθώριο εξόδου
 Εφόσον ο διακόπτης ενεργοποίησης του συστήματος συναγερμού είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εξόδου. Πρέπει να είναι δυνατόν να καθορίζεται το χρονικό περιθώριο εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
 18.8. Χρονικό περιθώριο εισόδου
 Εάν ο διακόπτης ενεργοποίησης του συστήματος συναγερμού είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εισόδου 5 έως και 15 δευτερολέπτων κατ’ ανώτατο όριο πριν από την ενεργοποίηση του ηχητικού και του οπτικού σήματος συναγερμού. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
 18.9. Απεικόνιση θέσης
 18.9.1. Για να παρέχεται πληροφόρηση όσον αφορά τη θέση στην οποία ευρίσκεται το σύστημα συναγερμού (οπλισμός, παροπλισμός, χρόνος ενεργοποίησης του συναγερμού, ενεργοποιημένο σύστημα), επιτρέπεται η τοποθέτηση οπτικών απεικονίσεων εντός και εκτός του θαλάμου επιβατών. Η φωτεινή ένταση των οπτικών σημάτων εκτός του θαλάμου επιβατών δεν πρέπει να υπερβαίνει τα 0,5 cd.
 18.9.2. Εάν παρέχεται ένδειξη των μικρών χρονικά «δυναμικών» διεργασιών, όπως αλλαγές από τη «θέση ενεργοποίησης» στη «θέση απενεργοποίησης» και αντιστρόφως, η ένδειξη πρέπει να είναι οπτική, όπως ορίζει η παράγραφος 18.9.1. Αυτή η οπτική ένδειξη μπορεί επίσης να δίδεται από την ταυτόχρονη λειτουργία των δεικτών διεύθυνσης


text:
και/ή της λυχνίας (των λυχνιών) του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
 18.10. Ηλεκτρική τροφοδότηση
 Η πηγή ισχύος του συστήματος συναγερμού μπορεί να είναι ο συσσωρευτής του οχήματος. Όταν υφίσταται, επιτρέπεται η χρησιμοποίηση επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
 18.11. Προδιαγραφές για τις προαιρετικές λειτουργίες
 18.11.1. Αυτοέλεγχος, αυτόματη ένδειξη βλάβης
 Κατά την ενεργοποίηση του συστήματος συναγερμού, οι ασυνήθιστες καταστάσεις όπως οι ανοικτές θύρες κ.λπ. μπορούν να ανιχνεύονται με μία λειτουργία αυτοελέγχου (έλεγχος αληθοφάνειας), και να επισημαίνεται η κατάσταση.
 18.11.2. Συναγερμός πανικού
 Επιτρέπεται οπτικός ή/και ηχητικός ή/και ασύρματος συναγερμός ανεξάρτητα από την κατάσταση (οπλισμός ή παροπλισμός) ή/και λειτουργία του συστήματος συναγερμού. Η έναυση του συναγερμού αυτού πρέπει να πραγματοποιείται μέσα στο όχημα και να μην επηρεάζει την κατάσταση (οπλισμός ή παροπλισμός) του συστήματος συναγερμού. Επίσης πρέπει να είναι δυνατό στον κάτοχο του οχήματος να διακόψει το συναγερμό πανικού. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμός πανικού δεν πρέπει να ακινητοποιεί τον κινητήρα ή να παύει τη λειτουργία του, εφόσον αυτός είναι σε λειτουργία.
 19. ΣΥΝΘΗΚΕΣ ΔΟΚΙΜΗΣ
 Όλα τα κατασκευαστικά στοιχεία του ΣΣΟ ή ΣΣ (συστήματος συναγερμού οχήματος ή του συστήματος συναγερμού) πρέπει να υποβάλλονται σε δοκιμή σύμφωνα με τις διαδικασίες που περιγράφονται στην παράγραφο 7.
 Η απαίτηση αυτή δεν ισχύει για:
 19.1.
 εκείνα τα κατασκευαστικά στοιχεία που έχουν τοποθετηθεί και έχουν υποβληθεί σε δοκιμή ως μέρος του οχήματος, ανεξάρτητα εάν έχει τοποθετηθεί ένα ΣΣΟ/ΣΣ (π.χ. λυχνίες)· ή,
 19.2.
 εκείνα τα κατασκευαστικά στοιχεία που έχουν προηγουμένως υποβληθεί σε δοκιμή ως μέρος του οχήματος και έχουν παρασχεθεί σχετικά αποδεικτικά έγγραφα.
 20. ΟΔΗΓΙΕΣ
 Κάθε όχημα πρέπει να συνοδεύεται από:
 20.1.
 Οδηγίες χρήσης·
 20.2.
 Οδηγίες συντήρησης·
 20.3.
 Μια γενική προειδοποίηση σχετικά με τον κίνδυνο που εμπεριέχουν οιεσδήποτε αλλοιώσεις ή προσθήκες στο σύστημα.
 21. ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 21.1. Κάθε τροποποίηση του τύπου του οχήματος πρέπει να κοινοποιείται στη διοικητική υπηρεσία που ενέκρινε τον τύπο οχήματος.
 Η υπηρεσία αυτή δύναται τότε:
 21.1.1.
 είτε να θεωρήσει ότι οι τροποποιήσεις που έγιναν δεν είναι πιθανόν να επιφέρουν αξιόλογο δυσμενές αποτέλεσμα και ότι, σε κάθε περίπτωση, το ΣΣ εξακολουθεί να ικανοποιεί τις απαιτήσεις, είτε
 21.1.2.
 να απαιτήσει περαιτέρω έκθεση από την τεχνική υπηρεσία.
 21.2. Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 16.3 ανωτέρω.
 21.3. Η αρχή που είναι αρμόδια για την έκδοση της επέκτασης έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
 22. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με όσα ορίζονται στη συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες προδιαγραφές:
 22.1.
 Κάθε όχημα εγκεκριμένο βάσει του παρόντος κανονισμού πρέπει να είναι κατασκευασμένο έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που προβλέπονται


text:
στις παραγράφους 17, 18 και 19 ανωτέρω.
 22.2.
 Η αρχή που έχει χορηγήσει την έγκριση μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα αυτών των επιθεωρήσεων είναι μία κάθε δύο έτη.
 23. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 23.1. Η έγκριση που χορηγείται σε έναν τύπο οχήματος, σύμφωνα με τον παρόντα κανονισμό, μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 22 ανωτέρω.
 23.2. Εάν συμβαλλόμενο μέρος στη συμφωνία το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό με τη διαβίβαση του εντύπου σύμφωνα με το υπόδειγμα στο παράρτημα 2 του παρόντος κανονισμού.
 24. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση.
 Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 2 του παρόντος κανονισμού.
 25. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΤΩΝ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις επωνυμίες και τις διευθύνσεις των αρμόδιων τεχνικών υπηρεσιών για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλονται τα εκδιδόμενα σε άλλες χώρες έντυπα πιστοποίησης της έγκρισης, επέκτασης της έγκρισης και απόρριψης ή ανάκλησης της έγκρισης.
 ΜΕΡΟΣ III — ΕΓΚΡΙΣΗ ΣΥΣΤΗΜΑΤΩΝ ΑΚΙΝΗΤΟΠΟΙΗΣΗΣ ΚΑΙ ΕΓΚΡΙΣΗ ΤΟΥ ΟΧΗΜΑΤΟΣ ΟΣΟΝ ΑΦΟΡΑ ΤΟ ΣΥΣΤΗΜΑ ΑΚΙΝΗΤΟΠΟΙΗΣΗΣ ΤΟΥ
 26. ΟΡΙΣΜΟΙ
 Για τους σκοπούς του μέρους III του παρόντος κανονισμού:
 26.1. «Σύστημα ακινητοποίησης»: η διάταξη που έχει σκοπό να εμποδίζει την οδήγηση του οχήματος με τη δική του ενέργεια (αποτροπή μη εξουσιοδοτημένης χρήσης).
 26.2. «Εξοπλισμός ελέγχου»: ο εξοπλισμός που είναι αναγκαίος για την ενεργοποίηση και/ή την απενεργοποίηση ενός συστήματος ακινητοποίησης.
 26.3. «Απεικόνιση θέσης»: η διάταξη που δείχνει τη θέση του συστήματος ακινητοποίησης (ενεργοποίηση/απενεργοποίηση, αλλαγή από ενεργοποίηση προς απενεργοποίηση και αντιστρόφως).
 26.4. «Θέση ενεργοποίησης»: η θέση στην οποία το όχημα δεν μπορεί να οδηγηθεί κανονικά με τη δική του ενέργεια.
 26.5. «Θέση απενεργοποίησης»: η θέση στην οποία το όχημα μπορεί να οδηγηθεί κανονικά.
 26.6. «Κλειδί»: οιαδήποτε διάταξη που είναι σχεδιασμένη και κατασκευασμένη έτσι ώστε να παρέχει έναν τρόπο λειτουργίας του συστήματος μανδάλωσης, το οποίο είναι σχεδιασμένο και κατασκευασμένο έτσι ώστε να τίθεται σε λειτουργία μόνο με αυτή τη διάταξη.
 26.7. «Νεκρό σημείο»: το μέσο σχεδιασμού που μανδαλώνει το σύστημα ακινητοποίησης στη θέση απενεργοποίησης.
 26.8. «Μεταβαλλόμενος κωδικός»: ένας ηλεκτρονικός κωδικός αποτελούμενος από διάφορα στοιχεία, ο συνδυασμός των οποίων αλλάζει με τυχαίο τρόπο ύστερα από κάθε λειτουργία της μονάδας μετάδοσης.
 26.9. «Τύπος συστήματος ακινητοποίησης»: το σύνολο των συστημάτων που δεν διαφέρουν σημαντικά σε ουσιαστικά θέματα, όπως:
 26.10. «Τύπος οχήματος όσον αφορά το σύστημα ακινητοποίησής του»:


text:
τα οχήματα τα οποία δεν διαφέρουν σημαντικά σε ουσιαστικά θέματα, όπως:
 27. ΑΙΤΗΣΗ ΕΓΚΡΙΣΗΣ ΣΥΣΤΗΜΑΤΟΣ ΑΚΙΝΗΤΟΠΟΙΗΣΗΣ
 27.1.
 Η αίτηση έγκρισης ενός συστήματος ακινητοποίησης πρέπει να υποβάλλεται από τον κατασκευαστή του ή από τον δεόντως εξουσιοδοτημένο αντιπρόσωπό του.
 27.2.
 Για κάθε τύπο συστήματος ακινητοποίησης, η αίτηση πρέπει να συνοδεύεται από:
 27.2.1.
 Έγγραφο πληροφοριών συντεταγμένο σύμφωνα με το υπόδειγμα που αναφέρεται στο παράρτημα 1Α μέρος 1 και το οποίο παρέχει περιγραφή των τεχνικών χαρακτηριστικών της διάταξης ακινητοποίησης, των μέτρων που λαμβάνονται κατά της ακούσιας ενεργοποίησής της και της μεθόδου εγκατάστασης για κάθε κατασκευή και τύπο οχήματος όπου προβλέπεται η εγκατάσταση της διάταξης ακινητοποίησης.
 27.2.2.
 Τρία δείγματα του τύπου του συστήματος ακινητοποίησης με όλα τα κατασκευαστικά μέρη του. Κάθε κύριο κατασκευαστικό στοιχείο πρέπει να φέρει ευδιάκριτη και ανεξίτηλη σήμανση με την εμπορική επωνυμία ή το εμπορικό σήμα του αιτούντος και τον προσδιορισμό του τύπου του εν λόγω κατασκευαστικού στοιχείου·
 27.2.3.
 Όχημα/οχήματα στο (στα) οποίο(-α) έχει εγκατασταθεί το προς έγκριση τύπου σύστημα ακινητοποίησης, επιλέγεται από τον αιτούντα σε συνεννόηση με την τεχνική υπηρεσία που είναι αρμόδια για τη διενέργεια των δοκιμών έγκρισης·
 27.2.4.
 Έντυπο οδηγιών χρήσης εις τριπλούν, σύμφωνα με την παράγραφο 34 κατωτέρω.
 28. ΑΙΤΗΣΗ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
 28.1.
 Όταν ένα σύστημα ακινητοποίησης εγκεκριμένο βάσει του μέρους III του παρόντος κανονισμού χρησιμοποιείται σε όχημα υποβληθέν σε έγκριση τύπου βάσει του μέρους III του παρόντος κανονισμού, δεν επαναλαμβάνονται οι δοκιμές που απαιτούνται για ένα σύστημα ακινητοποίησης προκειμένου το όχημα να λάβει έγκριση τύπου βάσει του μέρους III του παρόντος κανονισμού.
 28.2.
 Η αίτηση για χορήγηση έγκρισης τύπου οχήματος όσον αφορά το σύστημα ακινητοποίησής του υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
 28.3.
 Συνοδεύεται από έγγραφο πληροφοριών που περιέχει περιγραφή των τεχνικών χαρακτηριστικών του συστήματος ακινητοποίησης και της μεθόδου εγκατάστασης σε κάθε κατασκευή και τύπο οχήματος στο οποίο πρόκειται να εγκατασταθεί διάταξη ακινητοποίησης σύμφωνα με το υπόδειγμα που αναφέρεται στο παράρτημα 1A μέρος 2 ή 3 αντιστοίχως.
 28.4.
 Ένα αντιπροσωπευτικό δείγμα του προς έγκριση τύπου υποβάλλεται στην τεχνική υπηρεσία.
 28.5.
 Όχημα που δεν περιλαμβάνει όλα τα κατασκευαστικά στοιχεία του τύπου μπορεί να γίνει αποδεκτό υπό τον όρο ότι ο αιτών είναι σε θέση να τεκμηριώσει επαρκώς στην αρμόδια αρχή ότι η έλλειψη αυτών των κατασκευαστικών στοιχείων δεν επηρεάζει τα αποτελέσματα των ελέγχων σε σχέση με τις απαιτήσεις του παρόντος κανονισμού.
 28.6.
 Όταν χρησιμοποιείται σύστημα ακινητοποίησης εγκεκριμένο βάσει του μέρους III του παρόντος κανονισμού, η κοινοποίηση της έγκρισης τύπου των συστημάτων ακινητοποίησης υποβάλλεται και στην τεχνική υπηρεσία
 29. ΕΓΚΡΙΣΗ ΣΥΣΤΗΜΑΤΟΣ ΑΚΙΝΗΤΟΠΟΙΗΣΗΣ
 29.1.
 Αν το σύστημα ακινητοποίησης που υποβάλλεται προς έγκριση δυνάμει του παρόντος κανονισμού πληροί τις απαιτήσεις των παραγράφων 31, 32 και 33 κατωτέρω, χορηγείται έγκριση του συγκεκριμένου τύπου συστήματος ακινητοποίησης.
 29.2.
 Για κάθε εγκεκριμένο τύπο χορηγείται αριθμός έγκρισης. Για κάθε τύπο που εγκρίνεται αποδίδεται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροπολογιών 01) δηλώνουν τη σειρά τροπολογιών που περιλαμβάνει τις τελευταίες σημαντικές τεχνικές τροπολογίες του κανονισμού κατά τη στιγμή της έκδοσης της έγκρισης. Απαγορεύεται το ίδιο συμβαλλόμενο μέρος να αποδώσει τον ίδιο


text:
αριθμό σε άλλον τύπο συστήματος ακινητοποίησης.
 29.3.
 Στα συμβαλλόμενα μέρη της συμφωνίας που εφαρμόζουν τον παρόντα κανονισμό αποστέλλεται η κοινοποίηση της έγκρισης ή της επέκτασης ή απόρριψης της έγκρισης τύπου ενός συστήματος ακινητοποίησης σύμφωνα με τον παρόντα κανονισμό, με έντυπο που έχει ως βάση το υπόδειγμα του παραρτήματος 3 του παρόντος κανονισμού.
 29.4.
 Στα κύρια κατασκευαστικά στοιχεία της διάταξης ακινητοποίησης που συμμορφώνεται με τον εγκεκριμένο τύπο διάταξης ακινητοποίησης βάσει του παρόντος κανονισμού τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 29.4.1.
 έναν κύκλο που περιβάλλει το γράμμα «Ε», ακολουθούμενο από τον διακριτικό αριθμό της χώρας που έχει χορηγήσει την έγκριση (8)·
 29.4.2.
 Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» το οποίο δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 29.4.1.
 29.5.
 Το σήμα έγκρισης πρέπει να είναι ευανάγνωστο και ανεξίτηλο.
 29.6.
 Στο παράρτημα 5 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 29.7.
 Ως εναλλακτική λύση στο σήμα έγκρισης που περιγράφεται ανωτέρω στην παράγραφο 29.4, θα εκδίδεται πιστοποιητικό συμμόρφωσης για κάθε σύστημα ακινητοποίησης που διατίθεται προς πώληση.
 Όταν ένας κατασκευαστής συστήματος ακινητοποίησης διαθέτει ένα εγκεκριμένο σύστημα ακινητοποίησης χωρίς επισήμανση σε έναν κατασκευαστή οχημάτων για να τοποθετηθεί από τον εν λόγω κατασκευαστή ως αυθεντικός εξοπλισμός σε ένα μοντέλο ή σε σειρά μοντέλων οχημάτων, ο κατασκευαστής των συστημάτων ακινητοποίησης παραδίδει στον κατασκευαστή των οχημάτων επαρκή αριθμό αντιτύπων του πιστοποιητικού συμμόρφωσης ώστε να μπορεί ο εν λόγω κατασκευαστής να λάβει την έγκριση οχήματος σύμφωνα με την παράγραφο 30 του παρόντος κανονισμού.
 Αν το σύστημα ακινητοποίησης αποτελείται από διακριτά κατασκευαστικά στοιχεία, το (τα) κύριο(-α) στοιχείο(-α) πρέπει να φέρει(-ουν) σήμα αναφοράς και το πιστοποιητικό συμμόρφωσης να περιλαμβάνει κατάλογο των εν λόγω σημάτων αναφοράς.
 Το παράρτημα 6 του παρόντος κανονισμού περιέχει υπόδειγμα του πιστοποιητικού συμμόρφωσης.
 30. ΕΓΚΡΙΣΗ ΤΥΠΟΥ ΟΧΗΜΑΤΟΣ
 30.1.
 Αν το όχημα που υποβάλλεται προς έγκριση δυνάμει του παρόντος κανονισμού πληροί τις απαιτήσεις των παραγράφων 31, 32, και 33 κατωτέρω, χορηγείται έγκριση του συγκεκριμένου τύπου οχήματος.
 30.2.
 Για κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροπολογιών 01) δηλώνουν τη σειρά τροπολογιών που περιλαμβάνει τις τελευταίες σημαντικές τεχνικές τροπολογίες του κανονισμού κατά τη στιγμή έκδοσης της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό για άλλον τύπο οχήματος.
 30.3.
 Η έγκριση, επέκταση ή απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα μέρη της συμφωνίας τα οποία εφαρμόζουν τον παρόντα κανονισμό, μέσω εντύπου σύμφωνου με το υπόδειγμα του παραρτήματος 4 του παρόντος κανονισμού.
 30.4.
 Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται εμφανώς και σε σημείο ευπρόσιτο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
 30.4.1.
 Έναν κύκλο που περιβάλλει το γράμμα «Ε», ακολουθούμενο από τον διακριτικό αριθμό